Ўзбекона бўлим... - Страница 2 - uForum.uz\n15.06.2011 21:11 #11\nзбек тили ҳақида суҳбат кетганидан кейин бу сўзлар тилни бойитиши мумкин, лекин буни эртага халқ қўллайди деб бўладими?\nмасалан, дорилфунун, тайёрагоҳ, ойнаи жаҳон ва ҳ.к. улар вақт ўтиши билан кам қўлланиб охири уларни европалашган вариантлари қўллана бошлади.\nЮкоридаги сузлар туркийча (Узбекча) эмас, балки форсча, арабча булгани учун воз кечилган. вилоят, туман каби сузлар хозир яхшигина оммавийлашган.\nОдатда предмед ёки харакат бор булса-ю, унинг тилда ифодаси булмаса, янги суз узлаштирилади. тилимиз энг бой тиллардан бири.\nШу уринда "Дафтар хошиясидаги битиклар"дан битта иктибос:\n“Муҳаббат” деган сўз ҳамма тилларда бор. Инглизларда-“Лав”, немисларда-“Либе”, лотин тилида “Амор”, рус тилида “Любов”... “Любов к Родине”, “Любоб к женшине”, “Любов к матери”... Албатта, барча тилларда бу сўзнинг бир неча хил ифодаси ҳам бор. Аммо ўзбек тилида “Муҳаббат” деган сўз шу қадар ранго-ранг маъноларга эгаки, ҳайратда қоласиз! “Ёқтириб қолмоқ”, “Кўнгил бермоқ”, “Мойил бўлмоқ”, “Хуштор бўлмоқ”, “Ошуфта бўлмоқ”, “Дил бермоқ”, “Бедил бўлмоқ”, “Мубтало бўлмоқ”, “Мафтун бўлмоқ”, “Маҳбуб бўлмоқ”, “Ошиқ бўлмоқ”, “Яхши кўрмоқ”, “Ишқ”, “Ишқи тушмоқ”, “Ишқи фоний”, “Ишқи боқий”, “Севги”, “Муҳаббат”, “Меҳр” ва ҳоказолар... Табиийки, булар орасида бошқа тиллардан кирганлари ҳам бор. Бироқ уларнинг барчаси- тенг ҳуқуқли ўзбек сўзлари! Гап фақат бунда ҳам эмас. Бу ибораларнинг ҳаммаси умуммаънони англатади ва ... ҳар бири алоҳида маъно ташийди! Мумтоз адабиётда “ишқ” сўзининг ўзи икки хил маънони ифодалайди. “Ишқи фоний”- маҳбубага нисбатан севги. “Ишқи боқий” –Тангрининг дийдорига етиш... Бугунги кунимизга келсак... Бошқа тилларда учраши мушкул бўлган ғалати ҳолатларни кўрамиз. “Ватанга мойил бўлмоқ” деган ибора кулгили туюлади. “Ватанни севмоқ” дейилади. “Ота севгиси” дегани шаккокликка ўтиб кетади. “Она ишқи” дегани гуноҳ ҳисобланади. Фарзанднинг онага “Хуштор бўлмоғи” дўзахийлик саналади. “Ота-она меҳри”, “Фарзанднинг ота-онани яхши кўриши”, “Фарзанд меҳри” дейилади... Шундай қилиб, “Ёқтириб қолмоқ” билан “Кўнгил бермоқ”, “Кўнгил бермоқ” билан “Ошиқ бўлмоқ”, “Ошиқ бўлмоқ” билан ”Севмоқ”, “Севмоқ” билан “Муҳаббат”, “Муҳаббат” билан “Яхши кўрмоқ”, “Яхши кўрмоқ” билан “Меҳр” орасида узоқ, жуда узоқ масофа бор... Тилимиз нақадар ранго-ранг! Тилимиз нақадар бой!\n15.06.2011 21:18 #12\nЕтти-саккиз ёшларда эдим. Бир куни кечки овқатни энди тугатиб турсак, кўчадан бир рус аёли қизи билан бирга кириб келди. Марғилондан келишаётган экан, машиналари бузилиб қолибди. Уларни яхшилаб меҳмон қилдик. Эртаси куни нонуштадан сўнг, хайрлашар экан, қанчадир пул тутқазди. Дадам росмана ранжиб: -Бизда меҳмондорчилик учун пул олинмайди, дедилар. Бундан ҳайрон қолган меҳмон: «Сизлар—ажойиб, бошқачасизлар», деди ўзбекчада бироз қийналиб. Ўша аёлнинг миннатдор қиёфаси ҳамон кўз ўнгимдан кетмайди.\nТалабалик йилларимда япониялик бир сайёҳ йигит билан танишиб қолдим. Виза ишлари билан уч кун Тошкентда туриб, кейин Самарқандга йўл олди. Шу кунлари унга ҳамроҳ бўлдим, уйимизда бирга турдик, яхши ошхоналарга олиб бориб меҳмон қилдим. Чуст пичоғи совға қилдим. Пойтахтимизни айлантирдим. Тўғри келиб қолганидан маҳалладаги тўйга олиб чиқдим. Элчихонадаги ишлари битгач, вокзалда поездга чиқиш олдидан менга пул тутқазди. Рости гап кутмагандим, шу боис ҳайрон бўлиб: Нега деб сўрадим. Сарфлаган ҳаражатларинг учун деди. Шу пайт дадамнинг гапларни эсладим ва мен ҳам: Бизда меҳмондорчилик учун ҳақ олинмайди, дедим кулиб. Япон йигити ҳайратда қолди. Нимага, деб сўради. Урф-одатимиз шунақа, дедим. Аввалига ишонмади. Кейин гапим жиддийлиги англагач, пулини қайтариб кармонига солди ва: йигирмадан ортиқ юртларда бўлдим, қанча одамларни кўрдим, аммо Сизлар бошқача экансизлар, деди. Ёмонми, дедим атай. Йўқ, деди у, бизда бойлар ҳам шунча саҳоват қилмайди, чинданам ўзбеклар ажойиб экан. Дунёда бунақа миллат бошқа бор деб ўйламайман. Бир умр унутмайман. Японияга борсанг, яхшиликларингни қайтаришга уриниб кўраман, аммо ростини айтсам, бу даражада эплолмасам, хафа бўлмайсан…\nЯпон дўстимнинг мақтовларидан кейин мана шундай қадриятларга эга миллатнинг фарзанди эканимдан ниҳоятда фахрландим.\nUmid Isroilov, bekww, gofurov\n16.06.2011 11:19 #13\nХотя, гапингизда жон борга ухшайди...\n23.06.2011 09:01 #14\nтилимиз энг бой тиллардан бири.\nбуни нима асосида айтаяпсиз?\n14.07.2011 20:11 #15\nМасалан мен ўзбек тилида любоймачасига гаплаша оламан.\n16.07.2011 13:57 #16\nБошқа бўлимлардаги мавзуларнинг аксари ушбу янги бўлимга мос... шуларни кўчириб қўйсак яхши бўлар эди... тартибли бўлгани яхшиде...\nЛекин бу таклифим мажбурий эмас... : ) (яна бошқача тушуниб қолманглар...)\n19.07.2011 08:10 #17\nайниқса бу сўз номонгонча бўлса.\n28.07.2011 11:56 #18\nЦитата: Сообщение от JasurBek Urinboev любоймачасига Оффтоп: айниқса бу сўз номонгонча бўлса.\nНаманганда Любоймачасига демайди любойчасига дейди. Кейин жааа ҳамма Наманганликлар ҳам Номонгон деявермайди.\n16.12.2011 15:34 #19\nСообщение от Мухаммад Сохиб\nБуни мана бу мисол билан исботлаб кўраман. Оддийгина ҳавонинг тебранишини таърифлаш учун бизда 33 сўздан фойдаланса бўлади. Мана улар:\n1. Шамол -\n8. гўдакнинг уҳи,\n32 ва 33чиси ҳозир ёдимда йўқ. Бу ўринда мен қардош туркий тиллардаги кўплаб сўзларни киритмадим. Уларни билганлар қўшиб санаши мумкин.\nShokir Dolimov, gofurov, мафтун\n22.12.2011 10:52 #20\nИнститутда ўзи ироқлик курд бўлган араб тили домламиз бўлардилар, раҳматли Бахши домла.\nЎзбекистонни жуда яхши кўрардилар, ҳатто Сурияга, қизлариникига бориб, яшай олмай, Тошкентга қайтиб келган эканлар.\nДарсларнинг бирида «Ўзбек тилида шундай сўзлар борки, уларнинг талаффузи худди мусиқадек янграйди. Улардан бири «бурчак» сўзи»,- дегандилар.\nБир неча марта такрорлаб, «Қаранг, қандай чиройли, жарангдор сўзларингиз бор»,- деб айтгандилар.\nЭнди ўша воқеани эслаб, ўйлаб қоламан – биз учун одатий, ҳеч қадрсиз кўринган сўзларимиз четдан қараганда шунчалик чиройли кўринаркан!\nДемак, ўзбекни ўзбек қилиб турган, миллатимизнинг асл бойлиги – ана шу, оддий сўзлар экан…\nПоследний раз редактировалось Nigora Umarova; 22.12.2011 в 11:41.


Гарвард университети (видео) – «Умид» ИДУМИ\nSeshanba Iyul 24th, 2018 Seshanba Iyul 24th, 2018 Чет эл ўқув юртлари Фикр билдирилмаган\nГарвард Университети – АҚШ ва бутун дунёнинг энг машхур университетларидан биридир. У Кембридж шаҳридаги Массачусетс штатида жойлашган. Гарвард АҚШнинг тарихий университетларидан ҳисобланиб, 1636 – йилнинг 8 – сентябрида асос солинган. Университет мурувват кўрсатувчи Жон Гарвард шарафига қўйилган. Лекин у ҳеч қачон расман черков билан алоқада бўлмаган. 1643 – йилда инглиз аристократи Энн Редклифф илмий изланишларни қўллаб-қувватлаш учун биринчи фондни ташкил этди. XVIII аср давомида Гарварднинг ўқув дастурлари яна ҳам оммалашган ва XIX аср охирларига келиб коллеж Бостон элитасидаги маданият марказларидан бири бўлган.\nИнглизча номланиши: Harvard Univercity\nШиори: Veritas (Ҳақиқат)\nАсос солинган вақти: 08.09.1636\nПрезиденти: Дрю Джилпин Фауст\nБакалаврлар: 6 700\nМагистр ва докторлар: 14 500\nЎқитувчилар: 2 100\nРасмий веб сайти: www.harvard.edu\nАҚШдаги фуқаролик урушларидан кейин, президент Чарльз Эллиот қирқ йиллик бошқарувдан сўнг, ушбу коллеж ва унга қарам бўлган мактабларни ягона – илмий изланишлар олиб борилувчи университетга айлантиради ва Гарвард 1990 – йили Америка Университетлари Ассоциациясининг асосчиларидан бирига айланади. Дрю Жилпин Фауст 2007 – йили Гарварднинг 28 – президенти бўлган ва у университет тарихидаги биринчи аёл бошқарувчи ҳисобланади. 2010 – йилнинг сентябрь ойидаги ҳисоблашларга қараганда, Гарвард энг катта капиталга эга бўлган университет (27.4 миллиард доллар). Университет 11 та бўлим, 10та факультет ва Редклиффнинг илмий институтини ўз ичига олади. Гарвард корпуси майдони 85 гектарни ташкил қилади. Бизнес мактаблар ва спорт объектлари, шу жумладан, Гарвард стадиони Оллстондаги Чарльз дарёси бўйига қурилган. Медицина ва Стоматология факультети Лонгвудда жойлашган. 2010 – йилда университетда 2100га яқин ўқитувчи, 6700та талаба ва 14500 аспирантлар тахсил олаётганлиги аниқланган. АҚШнинг 8 та президенти Гарвардда тахсил олган. Университетда тахсил олган талабалар ҳамда унда фаолият кўрсатган ўқитувчиларнинг 75 нафари Нобель мукофоти билан тақдирланганлар. Гарвард мамлакатда битирувчилар орасидаги миллиардерларнинг сони жиҳатидан биринчи ўринда туради, унинг кутубхонаси эса АҚШдаги энг катта кутубхоналардан биридир. «Гарвард Кримсон» жамоаси Талабалар Спорти Миллий Ассоциациясидаги 41та турдаги спорт мусобақаларида қатнашади.\nЭлайс Кори (1959—ҳозиргача) — органик кимёгар, кимё фани бўйича Нобель мукофоти совриндори.\nДадли Хершбах (1963 — ҳозиргача) — америкалик кимёгар, кимё фани бўйича Нобель мукофоти совриндори.\nУильям Липскоб (1959—1990) — америкалик кимёгар, кимё фани бўйича Нобель мукофоти совриндори.\nНорман Рамзей (1947—2011) — америкалик физик, физика фани бўйича Нобель мукофоти совриндори.\nЖулиан Швингер (1945—1972) — америкалик физик, физика фани бўйича Нобель мукофоти совриндори.\nАмартия Сен (1998—1999, 2004—ҳозиргача) — ҳинд иқтисодчиси, иқтисод фани бўйича Нобель мукофоти совриндори.\nЖеймс Уотсон (1956—1976) — Америкалик биолог, Нобель мукофотининг Физика ва тиббиёт фанлари бўйича совриндори.\nРоберт Вудворд (1937—1979) — органиc-кимёгар, кимё фани бўйича Нобель мукофоти совриндори.\nРоберт Мертон (1998—ҳозиргача) — америкалик иқтисодчи, адабиёт фани бўйича Нобель мукофоти совриндори.\nГенри Луис Гейц (1991—ҳозиргача) — адабиёт танқидчиси, тарихчи ва ёзувчи.\nСамуэль Хантингтон (1927) — америка социологи.\nСтивен Жей Гулд (1941—2002) — машхур америкалик палеонтолог, биолог-эволюциячи ва фанлар тарихчиси.\nГарвардни битирган АҚШнинг 8 президенти:\nЖон Адамс — АҚШнинг 2 – президенти,\nЖон Куинси Адамс — АҚШнинг 6 – президенти,\nРезерфорд Хейз — АҚШнинг 19 – президенти,\nТеодор Рузвельт — АҚШнинг 26 – президенти,\nФранклин Рузвельт — АҚШнинг 32 – президенти,\nЖон Кеннеди — АҚШнинг 35 – президенти,\nЖорж Буш — АҚШнинг 43 – президенти,\nБарак Обама — АҚШнинг 44 – президенти.\nГарвардни битирган ва унда ўқитувчи сифатида фаолият кўрсатган Нобель мукофотининг лауреатлари:\nТеодор Ричардс — америкалик кимёгар, Нобель мукофотининг кимё фани бўйича лауреати,\nДевид Ли — америкалик физик, Нобель мукофотининг физика фани бўйича лауреати,\nРоалд Ҳофман— америкалик кимёгар, Нобель мукофотининг кимё фани бўйича лауреати,\nАльберт Гор —Билл Клинтон администрациясидаги АҚШнинг 1993-2001-йиллардаги вице-президенти.\nПол Самуэльсон — америкалик иқтисодчи, Нобель мукофотининг иқтисодиёт фани бўйича лауреати.\nГарвардда тахсил олган машхурлар:\nДевид Рокфеллер — машхур америкалик банкир, глобалист ва ҳозирдаги Рокфеллер уйи асосчиси;\nБилл Гейтс —Машхур Майкрософт компаниясининг Полл Аллен билан биргаликдаги яратувчиси ва акционери;\nДаррен Аронофски — америкалик кинорежиссёр, сценарист ва продюсер;\nФилипп Кауфман — америкалик кинорежиссёр, сценарист ва актёр;\nМэтт Деймон — америкалик актёр, продюсер ва сценарист, “Оскар” ва “Олтин Глобус” мукофотлари лауреати;\nКонан ОБраэн — америкалик комик, телебошловчи, сценарист;\nДмитрий Набоков — америкалик таржимон ва опера қўшиқчиси;\nМарк Цукерберг — ишлаб чиқарувчи, Фейсбук ижтимоий тармоғининг асосчиси ҳамда бош директори;\nСтив Балмер — Майкрософт компанияси бош директори;\nФумихико Маки — таниқли япон архитектори, метаболистларнинг футурик ҳаракатлари асосчиси;\nГаролд Бродки — америкалик ёзувчи;\nМейсон Френсис Ван Вик — америкалик ёзувчи;\nЧарльз Хепгуд — америкалик олим;\nНатали Портман — америкалик актриса, кинопродюсер, кинорежиссёр ва сценарист;\nТобиас Лир — Жорж Вашингтоннинг шахсий котиби.\nҚизиқарли фактлар: Талабалар ким Жон Гарвард ҳайкалидаги пойабзални артса у имтиҳонларни енгил топширишига ишонишади. Шунинг учун ушбу пойабзал ҳар доим ярақлаб туради. Гарвард Университети шарафига 1912 – йилда аниқланган астероидга Гарвард номи қўйилган.\ngarvard, garvard universiteti, вуз, Гарвард, зарубежные вузы, кембридж, обучение зарубежом, университет, Чет эл ўқув юртлари\n← Нима учун тез ёрдам автомобили олдидаги ёзув тескари ёзилади?\n10-11 синфларда ўқув ишлаб чиқариш мажмуаларини ташкил этиш (УПК) →


Саломлашиш – одамийлик кўрки\nСалом беришнинг ҳам ўзига яраша тартиби бор. Катталар ёшларга, камчилик кўпчиликка, суворий (от, туя, машинага минганлар) пиёдага, шаҳарлик қишлоқликка, устоз шогирдга, бошлиқлар қўл остидагиларга, турган ўтирганга салом беради.\nСалом пайтида бош ва белни эгиб салом бериш ҳам жоиз эмас. Чунки бу насороларнинг амали бўлиши билан бирга саждага ўхшаб қоладики, сажда қилиш Аллоҳдан бошқага рухсат берилмаган.\nШунинг учун келинларни ҳам отасининг уйидан чиқаётганда отасининг оёғига бош қўйиши ёки салом бераётганда намоздаги рукудек эгилиб салом бериши, шунингдек, куёвнинг уйига борганда баъзи жойларда одат бўлгандек олов ёқиб, атрофидан келинни айлантириш ҳам мамнуъ амаллардандир.\nМаҳрам аёллар, яъни қиз, опа-сингил, амма-холалар билан қўл бериб кўришишнинг ўзи кифоя қилади. Баъзи кимсалар ўзларининг балоғатга етган қизлари билан ўпишиб кўришадилар. Бу амалнинг оқибати ёмон бўлгани учун шариатда ман қилинган.\nЎз ўрнида оналар ҳам балоғат ёшидаги ўғилларини ўпишдан ўзларини тийишлари тавсия қилинади. Аммо балоғатга етмаган ёш ўғил-қизчаларини меҳр билан ўпиш айни савоб эканлиги ҳадиси шарифларда ворид бўлган. Билмоқ лозимки, балоғат ёши қиз болаларга 9, ўғил болаларга 12 ёшдан бошланади.\nСаломлашганда бир-бирига яқин турган кишилар қўл бериб кўришишлари суннат ҳисобланади. Икки қўллаб кўришишнинг савоби кўпроқ, мукаммалроқ бўлади. Имом Нававий Ислом аҳли қўл бериб кўришиш суннат эканида якдил фикрда бўлиб келганларини айтган.\nҚўл бериб кўришишнинг кўплаб фазилатлари, фойдалари бор. Жумладан, қўл бериб кўришиш қалбдаги кек-адоватни, ғиллу ғашни кетказади, саломдан кўзланган фойдалардан бири бўлмиш ўзаро муҳаббатни мустаҳкамлайди.\nОлимларнинг айтишича, қўл бериб кўришишнинг тиббий, жисмоний фойдалари ҳам бор экан. Инсоннинг кафтида сон-саноқсиз асаб толалари мавжуд бўлиб, кафт кафтга текканда икки томон ўртасида қувват алмашинуви юз берар экан, бу ҳолат инсонга куч-қувват бахш этиши эса ҳаммага маълум.\nКўришганда қўл тоза, покиза бўлиши лозим. Ювуқсиз, кир, бадбўй қўл билан кўришиш қарши томонга озор бериши, кўнгилни хира қилиши турган гап. Агар қўл нопок бўлса, кўришмасликка узр бўлади. Иложи бўлса, қўлга бирор хушбўй воситалар суртиб олиш, ҳеч бўлмаса уни хушбўй совунда ювиб юриш мустаҳабдир.\nОчиқ юз билан кўришиш\nҚўл бериб кўришганда ҳар қандай ҳолатда ҳам қарши томоннинг юзига очиқ чеҳра билан юзланиш лозим.\nИнтернет саҳифаларидан Кумуш ИСАМАТОВА тайёрлади, 2017-07-31, 19:35 173


OzodDayjest: Қашқадарёда икки киши кана чақишидан нобуд бўлди\nБош врач кана чақишидан икки киши нобуд бўлганини тасдиқлади. Сирдарёдаги боғча биносини чақиртиканак босди. Жаҳон ёввоий табиат жамғармаси Турон йўлбарси популяциясини тиклаш лойиҳасини амалга ошираяпти.\nҚаршида кана чақишидан 47 ёшли аёл ва 16 ёшли ўсмир нобуд бўлди\nҚашқадарё вилояти Қарши туманидаги Хонобод қишлоғида яшаган 47 ёшли аёл Н.Ж. ва 16 ёшли ўсмир Д.Ў. кана чаққани боис нобуд бўлди (“Даракчи”, 3 август). Қашқадарё вилояти давлат санитария-эпидемиология назорати маркази бош врачи Шербой Шеровга кўра, бу йил қиш ва баҳор фасли серёғин келгани ва намгарчилик юқори бўлгани сабабли йирик ва майда шохли ҳайвонларда учрайдиган каналар ҳар йилгидан кўпайган. Бу эса чорвачилик билан шуғулланаётган аҳоли орасида кана чақиши ҳолларига олиб келган. Икки нафар инсоннинг вафотига кана чаққанидан кейин касалхонага кеч мурожаат қилгани сабаб бўлган. Умуман, вилоят бўйича 98 кишида кана чақиши қайд этилган. Шербой Шеровга кўра, 2016 йилда вилоятда кана чақиши оқибатида юзага келган геморрагик иситмадан 3 киши вафот этган.\nОзодликдан: Мавзуни Озодлик ўз вақтида ёритган эди.\nСирдарёдаги боғча биноси вайронага айланди, аҳолига эса боғча зарур\nCирдарё вилояти Оқолтин тумани Фарғона шаҳарчасидаги “Шодлик” мактабгача таълим муассасаси 10 йилча аввал ёпилган (“Оила ва жамият”, 2 август). Ўтган муддат ичида боғча биносини чақиртиканак босган, бир пайтлар мустаҳкам бўлган икки қаватли иморат бугун тўкилгудек аҳволда. Қайд этилишича, 12 мингдан зиёд аҳоли истиқомат қилаётган ҳудуд учун мактабгача таълим муассасаси сув билан ҳаводек зарур. “Тўғри, болажонларимизга боғча керак. Жудаям керак. Лекин қани ўша боғча?!” деб ёзади газета.\nНоёб Турон йўлбарси Амударё тўқайларига қачон қайтади?\nЖаҳон ёввоий табиат жамғармаси Турон йўлбарси популяциясини тиклаш учун 15 йиллик лойиҳа амалга оширмоқда (“Ҳуррият”, 2 август). Бунинг учун Қозоғистон ҳудуди танланган бўлиб, мутахассислар ушбу ноёб турни қайта тиклаш ва унинг яшаб кетиши учун зарур шароит яратишга интилмоқда. Мутахассислар эътирофича, йўлбарс яшаб-кўпайиши учун талаб этиладиган экотизимни яратиш мушкул вазифадир. Табиий шароит йўлбарсларнинг яшаш учун қулай бўлиши, яъни ов учун кийик, тўнғиз, сайғоқ каби ҳайвонлар, бир қатор қушлар ва йўлбарслар озиқланадиган зайтун сингари ўсимликлар бўлиши талаб этилади. Турон йўлбарси (баъзи манбаларда Каспий ёки Форс йўлбарси) бир замонлар Ўзбекистон, Туркманистон, Қозоғистон, Афғонистон, шунингдек, Кавказ сарҳадларида тарқалган. Ўтган асрнинг 60-йилларида Амударё тўқайларида Ўрта Осиёда яшаган энг йирик йиртқич – охирги Турон йўлбарси отиб ўлдирилган.


Қирғизистон Россия етовидаги Евроосиë иқтисодий иттифоқига кирди\n10 май 2021, Тошкент вақти: 06:58\nВладимир Путин ва Алмазбек Атамбаев.\nБугун Қирғизистон президенти Алмазбек Атамбаев Қирғизистоннинг Россия¸ Қозоғистон¸ Арманистон ва Беларусдан таркиб топган Евроосиë иқтисодий иттифоқига қўшилиши ҳақидаги қонунга қўл қўйди.\nҲужжатни ратификация қилиш маросимида гапирган Атамбаев бу иттифоққа қўшилиш қирғиз иқтисодини ривожлантириш учун берилган имкон эканини таъкидлади.\nБожхоналар иттифоқининг кенгайишидан пайдо бўлган Евроосиë иқтисодий иттифоқи жами 180 миллион аҳоли яшаëтган ҳудудларда товар ва хизматларнинг эркин ҳаракатланишини таъминлашга қаратилган ягона бозор яратишни кўзда тутади.\nШунингдек иттифоқ аъзо давлатлар молиявий тизимларини мувофиқлаштириш¸ саноат ва қишлоқ хўжалигини сиëсатини регуляция қилиш¸ шунингдек меҳнат бозори ва транспорт тармоғини ўзаро мослаштиришни мақсад қилган.


Бердимуҳаммедов қасамёдга келтирилди\n17 феврал куни Туркманистон пойтахти Ашхоботда Қурбонқули Бердимуҳаммедов яна бир беш йиллик муддатга президент сифатида қасамëдга келтирилди.\nҚурбонқули Бердимуҳаммедовни қасамëдга келтириш маросими мазкур ҳашаматли тадбир учун махсус қурилган 3000 ўринлик Халқ кўшки деб аталган янги саройда ўтказилди.\nҚурбонқули Бердимуҳаммедовнинг залга кириб, тепадан пастга қараб юриб¸ саҳнага тушишини аксарияти бир хил кийинган оқсоқоллару давлат расмийлари 5 минутга яқин тик оëқда туриб олқишлади.\nТуркманистон парламенти - Мажлис раиси маросимни очиқ деб эълон қилгач, Қурбонқули Бердимуҳаммедов залда ўтирганлар ва халққа қарата нутқ сўзлади.\nЯшил тусли Туркманистон байроғини ўпиб туриб¸ қасамëд қилган\nҚурбонқули Бердимуҳаммедов "Яшасин жон ватаним Туркманистон" дея ўз қасамини тугатди.\nУнинг бу қасамига гувоҳ бўлган оқсоқолу расмийлар бир овоздан жўр бўлиб "Яшасин Туркманистон¸ яшасин!", дея ҳайқирди.\nШундан сўнг Бердимуҳаммедов ўзига Марказий сайлов комиссияси томонидан тақдим этилган президентлик гувоҳномасини залга¸ телекамераларга кўз-кўз қилди.\nТуркманистонда 12 феврал куни ўтказилган президент сайловида¸ Марказий сайлов комиссияси қарори билан¸ Бердимуҳаммедов сайловчиларнинг 97,14 фоиз овозини олиб, етти нафар рақиби устидан ғалаба қозонди¸ деб топилди.\nТўлиғича давлат назоратида бўлган Туркманистон оммавий ахборот воситалари президентлик сайловларининг демократик ва рақобат руҳида ўтгани ҳақида тинимсиз гапираëтган бир пайтда¸ халқаро кузатувчилар¸ бу сайловларнинг навбатдаги театрлаштирилган томоша бўлганини айтмоқдалар.\nПрезидентлик сайловини рақобат руҳида ўтган қилиб кўрсатиш учун унда жами саккиз шахс номзод сифатида рўйхатга олинди. Аммо ҳаммаси давлат тизимларида ишлайдиган бу номзодларнинг етти нафари олган овоз қўшиб саналганда, сайлов комиссияси ҳисобига кўра, аранг бир фоиздан ошган¸ холос.\nТуркманистондаги президентлик сайловини 2340 нафар маҳаллий кузатувчи ва МДҲ мамлакатларидан келган 63 нафар кузатувчи кузатди.\nТуркман тадбирининг демократик савлов талабларига мутлақо мос келмаслигини таъкидлаган ЕХҲТ 12 феврал кунги сайловга ўз кузатувчиларини юбормади.\nРасмий маълумотларга кўра, Бердимуҳаммедовни иккинчи муддат президентликка сайлашда овоз бериш ҳуқуқига эга сайловчиларнинг 97 фоизи иштирок этган. Аммо норасмий манбалар фуқароларнинг Бердимуҳаммедов учун овоз беришга мажбурлангани¸ овоз беришга келмаган сайловчиларнинг қаттиқ таъқиб қилинганини маълум қилди.\nПрезидент сайловлари арафасида 60 ëшдан ошган 600 аъзодан ташкил топган Оқсоқоллар кенгаши Бердимуҳамедовга яна бир бор “Туркманистон Қаҳрамони” мукофоти бериш ташаббуси билан ўртага чиқди ва Мажлис депутатлари бу таклифни бир овоздан маъқуллади.\nҚисқа муддат ичида ўз салафи марҳум Сапармурод Ниëзов шахсига сиғиниш унсурларини йўқ қилган Қурбонқули Бердимуҳаммедов¸ мустақил кузатувчиларга кўра¸ унинг ўрнига ўз шахсига сиғинишни кучайтирмоқда.\nДунë давлатларидаги демократия ва инсон ҳақлари вазиятини тадқиқ қиладиган халқаро ташкилотлар Туркманистонни инсон фундаментал ҳақлари энг қўпол тарзда топталаëтган Шимолий Корея билан бир қаторга қўйиб келмоқда.


Коронавирусга қарши Pfizer вакцинасини бутун дунё бўйлаб тарқатиш бошланди — ОАВ — Sof.uz\n28.11 22:04 857 Жаҳон\nUnited Airlines авиакомпанияси коронавирусга қарши Pfizer вакцинасини АҚШ ва Европа омборларида етказишни бошлади. Бу ҳақда The Wall Street Journal газетасига таяниб, «Korrespondent.net» хабар берди.\nМаълумотларга кўра, бу тегишли органлар дори воситасини тасдиқлаганидан сўнг, имкони борича аҳолини тезроқ вакцинациядан ўтказиш учун амалга оширилмоқда.\nТаъкидланишича, вакциналар Мичиган штатидаги ва Бельгиядаги омборларга етказилмоқда. Кейинроқ Висконсин ва Германияга ҳам шу каби етказиб беришлар амалга оширилиши режалаштирилган.\nВакцинани етказиб бериш учун авиакомпания қонунда белгиланганидан беш баробар кўпроқ (6,8 тонна) қуруқ музни ташишга рухсат сўраган. Бу самолёт бортида вакцинани сақлаш учун хавфсиз ҳароратни таъминлаш учун зарур.\nРоссиянинг коронавирусга қарши «Sputnik V» вакцинаси самарадорлиги 95 фоиздан ошгани маълум қилинган. Унинг иккита дозаси нархи халқаро бозор учун, тахминан, 20 долларни ташкил қилади, россияликлар учун вакцина бепул бўлади.


Британия Ўзбекистонга ҳарбий жиҳозлар совға қилади - BBC News O'zbek\nБритания Ўзбекистонга ҳарбий жиҳозлар совға қилади\nImage caption Мозори Шарифни Ўзбекистон билан улайдиган темир йўл Британ асбоб-ускуналарини олиб чиқиш учун катта қулайлик яратади\nЛондон ва Тошкент ўртасидаги келишувга мувофиқ, Ўзбекистон ўз ҳудудида Британия учун хавфсиз йўлак яратиб беради.\nБритания эса бунинг эвазига ўзбекларга 700 минг долларга тенг турли техника ҳамда жиҳозларини совға қилади.\nҲозир жанубдаги иккинчи муқобил йўлак, яъни Покистон йўли Британ асбоб-ускуналарини олиб чиқишга бардош бера олмайди ва у тарафда вазият ҳам қалтис.\nШу асно бу ускуна ва жиҳозларни олиб чиқиш бобида Ўзбекистон энг муҳим транзит давлати сифатида ўртага чиқмоқда.\nБритания мулозимларига кўра, 100 минг фунт стерлингга тенг Land Rover машиналари эҳтиёт қисмлари, ҳар бир 7 минг фунт стерлинг турадиган элликтача Leyland DAF русумли машина Ўзбекистонга совға қилинади.\nБир неча кун олдин эса Ўзбекистон анча арзон нархда Британ ускуналарини сотиб олади, деган хабарлар ҳам чиққан эди.\nБритан парламенти вакилларига қаратилган нутқида Лондон-Тошкент келишуви устида тўхталган Британия Мудофаа вазири Филип Ҳаммонд "минтақада хавфсизлик ва барқарорликни кучайтириш йўлида Ўзбекистон билан ҳамкорликни давом эттиримиз", деб маълум қилди.\n"Бу ҳамкорлик қонун устиворлиги, инсон ҳуқуқларию демократияга урғу беради ва хавфсизлик масалалари, аксилтеррор амаллари, чегаралар хавфсизлиги ҳамда наркотикларга қарши кураш бобида ҳам Ўзбекистон билан бирга иш олиб борамиз" - дея таъкидлаган Филип Ҳаммонд.\n"Айни ҳамкорлик Афғонистон хавфсизлигини таъминлаш, низо ва инқирозларга йўл қўймаслик, радикаллашувни тўхтатиш ва мудофаа соҳасини ислоҳ этиш учун ҳам жуда муҳим".\nБироқ Ғарбдаги қатор инсон ҳуқуқлари гуруҳлари ушбу ҳарбий жиҳозлар Ўзбекистон ичкарисида инсон ҳуқуқларини топташ мақсадида фойдаланилмайдими, деган хавотирларни ҳам билдиришмоқда.\n"Ўзбекистон ҳукумати бу ускуна ва жиҳозларни ички қатағонлар учун қўлламаслигига ишончим комил" - деб таъкидлаган парламент вакилларига қарата гапирган Британия Мудофаа вазири.\n2015 йилгача Британия Афғонистондаги тўрт миллиардга яқин ҳарбий ва ноҳарбий жиҳозларини олиб чиқиб кетиши керак. Бу йўлда биринчи чиқиш даҳлизи Покистон ва Ўзбекистондир.\nЎзбекистон ҳукумати бу ускуна ва жиҳозларни ички қатағонлар учун қўлламаслигига ишончим комил\nФилип Ҳаммонд, Британия Мудофаа вазири\nЎзбекистон йўлининг афзал жиҳатлари бир талай: Йўлак - хавфсиз ва қисқа, Мозори Шариф шаҳрини бевосита Тошкент билан улайдиган янги темир йўл бор, мамлакат ҳудудлари эса тинч.\nАммо Ўзбекистон йўли очиқ денгизларга чиқмаган ва ушбу йўлакнинг буткул муваффақияти Қозоғистон ва Россия каби бошқа давлатларга ҳам тақалади.\nБритан ҳукуматига кўра, Афғонистонда барқарорлик ўрнатиш йўлида Ўзбекистон давлати жуда катта ва самарали ўрин тутади.\nАммо Афғонистондаги хорижий кучлар чиқиб кетиши ортидан минтақа янги хавфсизлик муаммоларига юз тутиши мумкин. Шу боис ҳам Лондон бир қанча ҳарбий ускуна ва жиҳозларни Ўзбекистонга совға қилиб, беқарорлик юзага келишини тўхтатиш ниятида.\nБритания қурол-яроғ ва жиҳозларини олиб чиқиб кетиш эса шу йили бошланади. Жорий йил охиригача, Афғонистондаги Британ қўшинлари сони ҳам 9 мингдан 5 минг атрофига тушиши кутилмоқда.\nСўнгги пайтлари Ғарбдаги қатор сиёсатшунослар ва олимлар Афғонистонни тинчлантириш учун бу мамлакатни шимолдаги қўшнилари, хусусан, Ўзбекистон, Туркманистон ва Қозоғистонга кўпроқ яқинлаштириш лозим, дея таъкидлай бошлашган.


Эҳтиёт бўлинг! Ўзбекистонда «қора ўлим» номли хавфли касаллик тарқалди\n🇺🇿 Бизга қўшилинг 👇\nХалқаро эпизоотик бюронинг расмий маълумотларига кўра, 2017 йил мобайнида дунёнинг кўпгина мамлакатларида, шунингдек, Ўзбекистон билан чегарадош ҳисобланган Қозоғистон, Қирғизистон, Тожикистон ва Афғонистонда оқсил, чечак, куйдирги, қутуриш, ўлат ва Қрим-Конго геморрагик иситма каби инсон ва ҳайвонлар учун ўта хавфли юқумли касалликлар қайд этилган.\nМутахассисларнинг фикрига кўра, эпизоотик вазият ҳамон мураккаблигича қолмоқда.\nСоғлиқни сақлаш вазирлиги маълумотларига кўра, 2018 йилнинг ўтган даврида республикада табиий ўчоқларнинг фаоллашуви натижасида Ўзбекистонда Қрим-Конго геморрагик иситма касаллиги 16 ҳолатда қайд этилган, дейилади ЎзА хабарида.\nЖумладан, Сирдарё вилоятида — 7 та, Қашқадарёда — 5 та, Жиззахда — 3 та, Қорақалпоғистонда — 1 та Қрим-Конго геморрагик иситма касаллиги билан боғлиқ ҳолат қайд этилган.\nҚрим-Конго геморрагик иситма касаллиги ўта хавфли юқумли касалликлар гуруҳига киради. У маҳаллий аҳоли тилида «қора ўлим» деб ҳам юритилади.\nКасаллик одамларга асосан майда шохли ва йирик шохли қорамоллардаги каналарни териш, уларни жунини олиш ёки чўл ҳудудларида уларни боқиш жараёнида кана чақиши орқали юқади. Иксод каналарининг ҳазм йўлларида кўплаб миқдорда касаллик қўзғатувчиси бўлган вируслар бўлади ва кана одамни чаққанда қонига тушади.\nУшбу касаллик билан ҳайвонлар касалланмайди ва клиник белгилар намоён қилмайди. Ҳайвонлар касаллик қўзғатувчиси ва ташувчиси (каналар) учун резервуар бўлиб ҳисобланади.\nВирус ажратган моддалар натижасида одам қони ивиши издан чиқади. Оқибатда бурун ва бошқа табиий тешиклардан қон кетиши кузатилади. Касаллик оғир кечади ва ўз вақтида ёрдам кўрсатилмаса оқибати нохуш тугаши мумкин.\nҚишлоқ ҳудудларидаги якка хўжаликларда чорва молларини сақлаш шароитини тўғри ташкил этиш ва каналарнинг кўпайишига йўл қўймасликларига алоҳида эътибор қаратиш зарур.\nКаналарни йўқ қилиш учун уй ҳайвонлари териси йилнинг март ойидан сентябрь ойига қадар ҳафтада бир марта хлорли бирикмалар билан махсус ишловдан ўтказилиши лозим.


hidoyat.uz – “Мовароуннаҳр” нашриётининг сайти - Жозия (розияллоҳу анҳо)\nЖозия (розияллоҳу анҳо)\nҚуръони каримда пайғамбар Мусо ва унинг онаси Жозия ҳақидаги кўп воқеалар зикр қилинган. Бу аёл ҳазрат Ёқубнинг ўғилларидан бири Ловий наслидандир. Қуртубий тафсирида Жозиянинг шажарасини Саълабийдан Лавҳо бинти Ҳонд ибн Лаво ибн Яъқуб деб ривоят қилади.\nҚаҳрамонимиз ҳаёти хақида Қуръони карим оятлари ва тафсир китобларида тўлиқ маълумот берилган эмас, бироқ унинг сабру қаноати ва Раббисига итоати хақида ёрқин далиллар келтирилган. Аллоҳ таоло пайғамбарининг онасига илҳом орқали баъзи нарсаларни билдирган.\nЎша даврда Миср фиръавни кибр ва туғёнга кетиб, ўзини “Улуғ Аллоҳ” деб эълон қилган ва вазири Хомон билан Бани Исроил халқига қаттиқ азоб берган. Зулмни ўзига ва бандаларига ҳам ҳаром қилган Аллоҳ бу нобакорни ёвузликдан тўхтатиш ва уни огоҳлантириш учун пайғамбар юборади.\nКунларнинг бирида Фиръавн туш кўради. Тушида Нил дарёси ҳавога чиқиб, яна қайтиб тушади ва ҳамма ёқни сув босади. Кейинги тушида осмондан икки тут дарахти тушиб, атрофдаги уйларни вайрон қилади. Учинчи кўрган тушида эса Байтул Мақдис тарафдан бир ўт пайдо бўлиб, ҳамма уйларни куйдиради, аммо Бани Исроилга ҳеч зарар бермайди. Фиръавн барча таъбирчи, сеҳрчи ва коҳинларни йиғиб, тушининг таъбирини сўрайди. Улар: “Бани Исроилдан бир ўғил туғилади, у сенинг мулкингни хароб, салтанатингни барбод қилади”, дейишади. Бу сўзни эшитиб, Фиръавн дарҳол Бани Исроил аёлларининг ҳар бирига қибтийлардан бир аёл ва қўлида ханжар тутган соқчиларни ёллайди. Яна у Бани Исроил аёлларининг барчасини жамлаб, текшириб, янги туққанларини аниқлашни буюради. Ўша вақтда Жозия ҳам Мусога ҳомиладор эди. Бир йилча олдин Мусонинг онаси ҳеч бир таҳдидсиз акаси Ҳорунни дунёга келтирганди. Кенжа фарзандининг дунёга келиши эса, Бани Исроилда туғилаётган барча гўдаклар аёвсиз сўйилаётган қора кунларга тўғри келди. Бундан Жозиянинг қалби ғамга тўлди.\nУ Фиръавн зулмидан саросимага тушган, боласидан ажраб қолишдан қўрқиб, тинмай Аллоҳ таолодан паноҳ сўрарди. Аллоҳ таоло унинг илтижоларини эшитиб, ваҳий илҳом қилди: «Биз Мусонинг онасига ваҳий қилдикки: “Уни эмизавер. Бас, агар (уни ўлдириб кетишларидан) қўрқсанг, уни дарёга ташлагин ва қўрқмагин ҳам, қайғурмагин ҳам. Зеро, Биз уни сенга қайтарувчи ва уни пайғамбарлардан қилувчидирмиз”» (Қасас,7).\nФиръавн ва унинг лашкарлари нафс-ҳавога берилиб, чақалоқларни сўйишдан ташқари жуда катта гуноҳларни ҳам қилдилар. Уларни бундай разил ишга ундаган нарса мол-мулк ва салтанатларидан айрилиб қолиш қўрқуви эди. Ана шундай машъум ҳолатда фарзандидан жудо бўлишдан қўрққан онани Аллоҳ таоло сабрли ва хотиржам бўлишга чақирди ва фарзанди Мусони асраб-авайлаб, тез кунда бағрига қайтариб, кўнглини шод қилиш хабарини берди: “Уни (Мусони) сандиққа солиб, дарёга ташлагин, бас, уни дарё (тўлқини) соҳилга отсин! (Шунда) уни Менинг ҳам, унинг ҳам душмани (Фиръавн, яъни жориялари) тутиб олур...” (Тоҳо, 39).\nШундан сўнг Жозиянинг кўнгли таскин топди, эри Имрондан сандиқ топиб келишини илтимос қилди. Жозия болани сандиққа солиб, сув кирмайдиган қилиб маҳкамлади ва Нил дарёсига ташлади. Аллоҳ таоло жигарпорасини дарёга ташлаган онанинг қалбига хотиржамлик солди: “Мусо онасининг қалби (ташвишдан) фориғ бўлди. Агар Биз («Мусони ўзингга қайтарурмиз», деган ваъдамиз)га ишонувчилардан бўлиши учун унинг кўнглини хотиржам қилмаганимизда, албатта, у (ўз ўғли экани)ни фош қилиб қўйган бўлур эди” (Қасас, 10).\nЖозия қизи Марямга сандиқни кузатишни буюрди. Марям дарё ёқалаб Фиръавн қасригача борди ва ҳодисани четдан туриб кузатди. Фиръавн қасрига Нил дарёсидан бир ариқ оқиб кирганди. Сандиқ шу ариқдан тўғри Фиръавн хонадонига кириб борди. Фиръавннинг аёли Осиё келиб, оҳиста қўлини сандиққа чўзди, уни олиб, қопқоғини очди ва офтоб юзли гўдакка кўзи тушди. Чақалоқни кўриши билан меҳри товланди, чунки Аллоҳ таоло болани ёқимтой қилиб қўйган эди. “(Эй, Мусо! Барчага суюкли бўлишинг) ва Менинг кўз ўнгимда (ҳимоямда) ўсишинг учун сенга Ўз томонимдан муҳаббат (жозиба) ташладим” (Тоҳо, 39).\nШу чоққача Фиръавн Бани Исроилдан ўша йили туғилган чақалоқларни ўлдиртирган эди. Гўдакни кўрибоқ мунажжимлар айтган ўғил шу бўлса керак, деб уни ўлдиришга қасд қилди. «Фиръавннинг хотини (унга): “(Бу бола) мен учун ҳам, сен учун ҳам кўз қувончидир. Уни ўлдирмангиз! Шоядки, унинг бизларга нафи тегса ёки уни фарзанд қилиб олсак”, деди. Ваҳоланки, улар (ҳақиқатни) сезмас эдилар» (Қасас, 9).\nФиръавн хотинининг гапига кириб, гўдакни ўлдирмай, саройда қолдиришга рухсат берди.\nВоқеани зимдан кузатиб турган Марям бориб, онаси Жозияни огоҳлантиради. Муштипар она ўғли соғ-омон эканини билгач, хотиржам бўлиб Аллоҳга ҳамд айтди.\nШу тариқа Мусо Фиръавн хонадонида қолди. Бу Аллоҳ таолонинг: “Зеро, Биз уни сенга қайтарувчимиз” (Қасас, 7) деган ваъдаси эди. Шунингдек, Аллоҳ: «Биз олдиндан (Мусога барча) эмизувчи аёлларни тақиқладик (у ҳеч бир аёлни эммади)» (Қасас, 12)деб марҳамат қилганди. Бу ҳикматда гўдакни ўз онасига қайтариш ирода қилинган эди. Шу зайл саккиз кун ўтди. Шу орада қаср жарчилари бола учун энага излаб қолишди. “Шунда (унинг опаси келиб): “Мен сизларга унга кафил бўлиб (эмизадиган) ва унга холис (доялик қиладиган) бир оилани кўрсатайми?” деди» (Қасас, 12).\n«Шундай қилиб, Биз (Мусонинг онасининг) кўзлари қувониши ва ғам чекмаслиги учун ҳамда Аллоҳнинг ваъдаси ҳақ эканини билиши учун уни онасига қайтардик. Лекин кўпчилиги (бунинг ҳикматини) билмайдилар» (Қасас, 13).\n“Қисасун ниса фил Қуръанил карим” асари асосида Пошшахон ЭШОНХОН тайёрлади.\n1638 марта ўқилган.


Тағин ҳаво тандирдек қизитяпти. Толиб бобо қишлоқдаги юмушларини битирдида, даштга йўл олди. Чайлада ўғли ёлғиз қолган. Ҳойнаҳой у ҳозир сурувни қўтонга қамаб, дам олаётган бўлса керак. Шундай иссиқда бошқа нимаям қиларди. Хаёлида кезинган ўй билан чайлага бош суқди.\nЎйлаганидай ўспирин тарракдек қотиб ухлаб ётибди. Оғзи ланг очиқ. Шу пайт ёнига кичикроқ бир илон сирғалиб келди. У силлиққина бўлиб, ўғлининг оғзига кириб кетди. Илонни думидан тортиб қолишга улгуролмади. Қолаверса, шундай маҳалда ўғли уйғониб, билиб қолса, юраги тарс ёрилиб ўлиб қолиши ҳеч гап эмас. Энди илон чолнинг ичини кемираётгандек эди.\nБетоқат бўла бошлади. Ўзини койиди. Ота-боболар удумига амал қилиб, узун арқонни чайла устида айлантириб бориб, доира шаклига келтириб ташлаганида ҳозир бундай қийин вазиятга тушмаган бўлармиди? Ўша арқондан илон, чаён, қорақурт ёки шунга ўхшаш заҳарли жониворлар ошиб ўта олмасди. Устига-устак ичкарига намат ва жундан тайёрланган гиламлар тўшаш ҳам хаёлидан фаромуш бўлганига афсусланди. Аслида бу сингари буюмлар тўшак вазифасини бажариш билан бирга, турли хил зарарли ва заҳарли ҳашаротларни йўлатмайди. Чунки улар жунни кўрган заҳотиёқ ортга қайтиб кетади. Ана шунинг учун ҳам, даштдаги аҳоли ва чўпонлар бундай жунли наматларни жуда қадрлашади.\nНима бўлгандаям чол ўғлига илон ҳақида айтмасликка қарор қилди. «Яратган эгам, ўзинг қўлла, мушкулимни осон қил», дея ич-ичидан ёлворди. Кўзлари йиғидан қизариб кетди.\nЯрим соатдан сўнг ўғли ўрнидан қўзғалди. Юз-қўлини ювиб келиб, чойга ўтирди. Нон ушатиб еди, чой ичди. Бирдан ўқчиб қолди. «Ота, кўнглим айниб, сал бошқачароқ бўлиб кетаяпман», деб шикоят қилди. Чол баттар безовталана бошлади. Ўзича, ўғлимни дарҳол табибга олиб бормасам бўлмайди, деган қарорга келди. Ота-бола отга мингашиб табибникига жўнашди. Уйга дастлаб чолнинг ўзи кириб, табибга бор воқеани ипидан-игнасигача сўзлаб берди. Табиб далда берди. Ўғлингизга айтмайсиз, деб чолни огоҳлантирди. Шундан сўнг чол ўғлини табиб ёнига бошлади. «Ҳозир менинг айтганларимни қиласан», деди табиб қатъийлик билан. Дарддан азоб чекаётган бола ҳаммасига рози эди.\nХўш, табиб бу дарддан холос этиш учун қандай йўл тутган экан-а? Кўпчилик буни билишга ошиқаётган бўлса ажаб эмас. Табиб аввал айрон билан ёғдан омухта қилиб суюқлик тайёрлади ва ўспиринга ичиради. Кейин болани икки оёғидан дарахтга осиб қўяди. Маълум бир вақтдан сўнг кўзлари боғланиб, боши ерга қаратилган боланинг оғзидан отилиб чиқаётган зардобга аралашиб илон ҳам тоғорага шалоб этиб тушди. Дарҳол илонни ўлдирадилар. Йигитча уч кун уйида ётади. Аслида ҳолсизланиб қолгани учун табиб унга шуни буюрган эди.\nБу воқеа Қизилқум саҳросидаги бир овулда содир бўлган. Шундан сўнг йигитни эл-улус илон ютган одам деб атайдиган бўлишади.\n🕔10:37, 03.07.2020 ✔123\n🕔10:31, 03.07.2020 ✔120\n🕔12:34, 26.06.2020 ✔231\n✔ 123 🕔 10:37, 03.07.2020\n✔ 120 🕔 10:31, 03.07.2020\n✔ 231 🕔 12:34, 26.06.2020\n✔ 226 🕔 12:26, 26.06.2020\n✔ 126 🕔 12:26, 26.06.2020


Ғолиблар қайтиши: Тошкент олимпиадачиларни кутиб олди\n09:28 24.08.2016 (Янгиланган 10:44 24.08.2016)\nЎзбек спортчилари мамлакат тарихидаги энг муваффақиятли Олимпиададан қайтишди. Тошкент спортчиларни гўёки ҳақиқий қаҳрамонларни кутиб олгандек қаршилади.\nТОШКЕНТ, 24 авг — Sputnik. Рио-де-Жанейрода бўлиб ўтган Олимпия ўйинларида юқори натижаларини қайд этган Ўзбекистон спортчилари Тошкентга қайтиб келишди. Тошкент халқаро аэропортида спортчиларни миллий байроқларни кўтариб олган минглаб одамлар ўз қаҳрамонларини кутиб олиш учун тўпланишди деб хабар қилади "Водители Ташкента" гуруҳи.\n"Рио Олимпиадасида қатнашган ўзбек делегациясини аэропортнинг ўзи кутиб олишди. Шу куни кун давомида одамлар ижтимоий тармоқларда шаҳар аҳолисини ажойиб натижа билан қайтаётган олимпиадачиларни кутиб олишга чақиришган эди", — дейилади хабарда.\nОлимпиадачиларни уларга ваъда қилинган пул мукофотидан ташқари яп-янги Malibu автомобиллари кутмоқда.\nТошкент вақти билан 20.20да "Ўзбекистон ҳаво йўллари" МАКнинг махсус рейс орқали пойтахт аэропортига учиб келган спортчиларни Ўзбекистон Республикаси Бош вазири Шавкат Мирзиёев ва Сенат раиси Ниғматилла Йўлдошев, шунингдек минглаб спорт ишқибозлари қарши олдилар.\nСпортчилар "Биз сиз билан фахрланамиз!", "Ўзбекистон — келажаги буюк давлат" ёзувлари битилган автобусларда спорт ишқибозлари кутиб турган Бобур, Нукус, Афросиёб, Шароф Рашидов ва Навоий кўчалари бўйлаб Миллий Олимпия биносига қадар боришди. Энг сўнгги бекатда олимпиадачилар шарафига гулдурос ва давомли қарсаклар янгради.\nЎзбекистон Президенти Ислом Каримов сешанба куни бўлиб ўтган ўйинлар ғолибларини тақдирлаш тўғрисида фармонни имзолаган эди. Мукофотнинг умумий миқдори 1,525 миллион долларни ташкил қилди.\nФармонда кўрсатилишича, олтин медални қўлга киритган республика спортчиларига — 200 минг доллар, кумуш медал эгалари — 100 минг доллар, бронза медали соҳибларига эса — 75 минг доллар пул мукофоти оладилар.\nБразилияда ўтказилган XXXI ёзги Олимпиада ўйинларида иштирок этган Ўзбекистон делегацияси умумжамоа ҳисобида 21 ўринни эгаллашди, ўзбек боксчилари эса дунёнинг энг яхши боксчилари сифатида тан олиндилар.\nОлимпиада иштирокчилари Ўзбекистонга 13та медал билан қайтдилар: 4 олтин, 2 кумуш ва 7 бронза.


"Бунёдкор" - "Ягеллония". "Қалдирғочлар"нинг таркиби маълум / CHAMPIONAT.asia\n"Бунёдкор" - "Ягеллония". "Қалдирғочлар"нинг таркиби маълум\n06 фев 17:57\nБугун Тошкентнинг "Бунёдкор" клуби Анталияда Польшанинг "Ягеллония" клуби билан назорат учрашувини ўтказади.\n"Бунёдкор" ва Польшанинг "Ягеллония" жамоалари учрашуви Тошкент вақти билан соат 18:30да бошланади. Бу ҳақда "қалдирғочлар" расмий твиттери хабар берди.\nМиржалол Қосимов польшаликларга қарши икки хил таркибни синаб кўради. Бу эса барча футболчиларга бир хил юкламалар берилишини таъминлайди.\nУчта дарвозабон - Павел Бугало, Муроджон Зухуров ва Акбаров Тўраев 30 дақиқадан ҳаракат қилишади. Уларга ҳам тенг юклама берилган.\nМарҳамат "Бунёдкор"нинг "Ягеллония"га қарши таркиби билан танишинг.\n"Бунёдкор" 1-бўлим: Павел Бугало, Хайрулла Каримов (С), Бобуржон Акбаров, Акмал Шораҳмедов, Саҳоб Жўраев, Жавлон Иброхимов, Дилшод Жўраев, Сардор Рашидов, Баҳодир Пардаев, Воҳид Шодиев, Олександр Пишур\n2-бўлим Муротжон Зуҳуров, Сергей Симоненко, Шукурали Пўлатов, Ҳасан Асқаров, Рустам Аъзамов, Сардор Собирхўжаев, Миржамол Қосимов, Алибобо Раҳматуллаев, Мансур Саидов, Забиҳилло Ўринбоев, Анвар Бердиев


28.06.2018 19:22 0 132\nТошкент шаҳридаги Инҳа университетида бугун, 28 июнь куни «Ўзбекистон Республикасини 2035 йилгача ривожлантириш стратегияси» мавзуида халқаро форум бўлиб ўтди. Бу ҳақда «ЎзА» хабар берди.\n«Буюк келажак» халқаро нодавлат нотижорат ташкилоти ва «Тараққиёт стратегияси» маркази ҳамкорлигида ташкил этилган тадбирда Олий Мажлис Қонунчилик палатаси депутатлари, дипломатик корпус, тегишли вазирлик ва идоралар, халқаро ва жамоат ташкилотлари, илмий марказлар вакиллари, олимлар, ишбилармонлар, 20 га яқин мамлакатдан келган 60 дан зиёд халқаро экспертлар, ёшлар, хорижда яшаётган юртдошларимиз иштирок этди.\nАнжуманда Ўзбекистонни 2035 йилгача бўлган узоқ муддатли ривожлантиришнинг стратегик концепциясини ишлаб чиқиш масалалари муҳокама қилинди.\nДунёнинг турли минтақаларида таълим олаётган ёки меҳнат қилаётган ўзбекистонлик ёшларнинг давлат бошқаруви институтларини ислоҳ қилиш, ижтимоий соҳани ривожлантириш, инвестициялар бозорини қўллаб-қувватлашга кенг жалб қилиниши Ўзбекистоннинг прагматик сиёсатини акс эттириши қайд этилди.\n– Буюк Британия ва Шимолий Ирландия Бирлашган Қироллигининг Оксфорд шаҳрида дунёнинг қадимий музейи – Эшмолеан жойлашган, – деди «Буюк келажак» халқаро нодавлат нотижорат ташкилоти эксперти Умид Обидхўжаев. – Ундаги Марказий Осиёга бағишланган бўлимда машҳур испан сайёҳи Руи Гонсалес де Клавихонинг хотиралари ўрин олган. Қайдномаларда Самарқанддаги оддий кундалик буюмлар Париждаги санъат дурдоналарига қиёсланади. Биз бугун мамлакатимизнинг саноат молларига шундай баҳо берилишини истаймиз. Сессия йиғилишларида бу каби муаммоларни бартараф этиш ва тараққиётнинг юқори кўрсаткичларига эришиш борасидаги қарашларим билан ўртоқлашдим.\nХалқ фаровонлиги замин қарида эмас, балки тафаккурда. Шу равнақнинг кейинги босқичи қуёш ва шамол энергиясидан унумли фойдаланишда намоён бўлмоқда. Бу чексиз, экологик барқарор энергия манбаидир. Яқин йилларда мазкур манбалар ҳар бир корхона ва уй хўжалиги учун мақбул танлов ва имкониятга айланишига шубҳа йўқ.\nБу каби фикр-мулоҳазалар саноат инфратузилмасини ривожлантириш масалаларига бағишланган сессия йиғилишларида атрофлича муҳокама қилинди.\n– Биз тўқнаш келаётган масалалар ва жавобини кутаётган саволларнинг аксарияти ривожланган мамлакатларда қисман ўз ечимини топган, – деди халқаро эксперт Ҳасан Ражаббоев. – Мана шу тайёр ва инкор этиш қийин бўлган тажриба билан ўртоқлашиш, мукаммал бўлмаса-да, холис ва амалий фикрларни билдириш мақсадида мазкур форум ташкил этилди. Асосий мақсадимиз мамлакатимизда кечаётган ислоҳотлар йўлидаги тўсиқларни бартараф этиш, коррупцияга қарши муросасиз курашиш, мериотократик тизимни рағбатлантириш, инновацион сиёсатнинг туркумларини яратишдан иборатдир.\nТадбирда Ўзбекистонни 2035 йилгача бўлган узоқ муддатли ривожлантиришнинг стратегик концепциясини ишлаб чиқишдаги асосий йўналишларни белгилаш, кенгаш аъзоларидан иборат иқтисодиёт, давлат бошқаруви ва ижтимоий соҳа йўналишида ишчи гуруҳлари фаолиятини жадаллаштириш масалалари кўриб чиқилди. Молия, инновациялар, кичик ва ўрта бизнесни ривожлантириш, илм-фан, туризм, маданият соҳаларида илғор хорижий тажрибани ўзлаштириш юзасидан фикр алмашилди.\nЎзбекистон Буюк келажак стратегик концепция


Мирзиёев 6 сентябрни "Кураш миллий спорт тури куни", деб эълон қилди\n14 август 2020, Тошкент вақти: 19:39\nТула шаҳрида ўзбекистонликлар конгресси томонидан ташкил қилинган кураш бўйича чемпионатдан олинган сурат.\nПрезидент Мирзиёев 6 сентябрни “Кураш” миллий спорт тури куни", деб эълон қилди.\nЎзбекистон президенти расмий сайтининг билдиришича, бу санъа Мирзиёевнинг 2 октябрдаги “Кураш” миллий спорт турини янада ривожлантириш чора-тадбирлари тўғрисида"ги қарорида белгилаб қўйилди.\nҚарорда таъкидланишича, Кураш халқаро ассоциацияси 1998 йилнинг 6 сентябрида таъсис этилган. Бугунги кунда мазкур ассоциация дунё давлатларида 129 та миллий федерацияни ўз таркибига бирлаштирган.\n“20 сентябрда Ашхобод шаҳрида бўлиб ўтган Осиё Олимпия кенгашининг 36-Бош ассамблеясида «Кураш» миллий спорт тури тарихда илк бор XVIII ёзги Осиё ўйинлари дастурига расман киритилди. Кураш халқаро ассоциацияси ва Ўзбекистон курашни халқаро спорт мусобақалари ва турнирлари дастурларига, келгусида эса Олимпия ўйинлари дастурига ҳам киритиш бўйича фаол тадбирларни амалга оширмоқда”, дейилади президент қарорида.\nШундан келиб чиққан ҳолда, қарорда Ўзбекистон ҳудудида кураш спорт турини ривожлантириш чора-тадбирлари белгилаб берилди.


ИнтерФУТБОЛ :: Ишончни оқламаган инглиз футболи вундеркиндлари: Уолкоттдан Уилшергача...\nИшончни оқламаган инглиз футболи вундеркиндлари: Уолкоттдан Уилшергача...\nДеярли ҳар мавсум инглиз футболида матбуот ва ҳар хил таҳлилчилар томонидан юксакларга кўтариладиган футболчилар пайдо бўлади. Бироқ ҳақиқат шундан иборатки, биргина шартли равишда Уэйн Руни ёки Стивен Жеррарднинг ўрнига ўнлаб салоҳиятини тўлиқ намоён эта олмаган футболчилар тўғри келади. Қуйида айнан мана шундай ишончни оқлолмаган инглиз вундеркиндлари ҳақида сўз боради.\n31 ёшни уриб қўйган Тео Уолкотнинг фаолиятини муваффақиятсиз деб аташ бироз қийин, аммо ундан ҳозиргача эришганидан кўра кўпроқ нарса кутилганди. «Арсенал» 2006 йилнинг январь ойида Уолкоттнинг трансфери учун «Саутҳэмптон»га 10 миллион евродан кўпроқ пул тўлаганида ва бир неча ойдан сўнг у Англия терма жамоасида дебют қилиб, Германиядаги мундиалга йўл олганида, матбуотда Британия футболида янги юлдуз пайдо бўлгани ҳақида бонг урила бошлади.\nТеонинг тезлиги таҳсинга лойиқ эди, гўё айнан шу ва шунга ўхшаш хусусиятлари уни муваффақият сари етаклагандек таассурот уйғотади. Уолкотт эса охир-оқибат Премьер Лига даражасидаги ўртамиёна футболчига айланди. 2018 йилда «тўпчилар» Теони «Эвертон»га сотиб юборди ва у ҳозиргача ўша ерда тўп суриб келмоқда. Шубҳасиз, 14 йил аввал кўпчилик Уолкоттнинг келажагини анча юқори баҳолаганди.\n«Манчестер Юнайтед» академияси тарбияланувчиси ўз ёш тоифасида инглиз футболининг асосий фигураларидан бири ҳисобланган. Аммо нотўғри ёндашув Моррисонни биринчи бўлиб, «қизил иблислар» лагерини тарк этишига олиб келди, Манчестер клуби футболчи билан шартнома муддати тугашидан олти ой олдин ҳамкорликни узайтириш нияти йўқлигини билдирганди, кейин эса Рэйвел турли жамоаларда дарбадарликда юрди.\nМоррисон атиги 27 ёшда бўлишига қарамай, Италия, Швеция ва ҳатто географик жиҳатдан Туманли Албиондан анча узоқ бўлган Мексика чемпионатларида ҳам ўйнашга улгурди. Айни дамда унинг трансфер ҳуқуқи «Шеффилд Юнайтед»га тегишли, ўзи эса Чемпионшипнинг «Мидлсбро» клубида ижара асосида ҳаракат қилмоқда.\n«Эвертон» академияси битирувчиси Жек Родуэлл клубнинг Еврокубоклар доирасидаги учрашувларда майдонга тушган энг ёш ўйинчи ҳисобланади. Дебют ўйинида Жек бор-йўғи 16 ёшда эди. Вақт ўтиши билан у «Эвертон»нинг асосий таркибига киришга ҳам муваффақ бўлади. Унинг иқтидорига «Манчестер Сити» ҳам ишониб, уни 15 миллион еврога сотиб олади. Бироқ Родуэлл «шаҳарликлар» сафида ўтказган икки йилида атиги 25 та ўйин ўтказиб, икки бор рақиблар дарвозасини ишғол этади.\n2014 йилнинг ёзида «Манчестер Сити» кутилган ўйинни кўрсата олмаган Родуэллни ҳеч қандай иккиланишларсиз «Сандерленд»га 12,5 миллион евро эвазига қўйиб юборади. Бу қайсидир маънода унинг профессионал фаолияти тугаганидан дарак берарди. Шундан сўнг Родуэлл ярим йил ўзига жамоа топа олмади. Ҳозирда эса у «Шеффилд Юнайтед»да захира ўйинчиси ҳисобланади.\nАнглия Премьер Лигасининг ҳақиқий мухлислари Жош Макикран исмли «Челси»нинг ёш ва иқтидорли ўйинчисини ҳали унутмаган бўлса керак. Уни ҳатто италиялик Карло Анчелотти «кўклар»нинг асосий таркибига жалб этарди. Ўшанда кўпчилик уни узоқ йиллар давомида «Челси»нинг асосий ўйинчиси бўлишига ишонганди, аммо вақт ҳаммасини ўзгартириб юборди.\nУнинг ўйини Лука Модрични эслатиб юборарди. Жош кетма-кет ижаралардан кейин фаолиятини қутқариб қолиш учун 2015 йилнинг ёзида «Челси»ни тарк этишга мажбур бўлади ва камтарона «Brentфорд»га йўл олади. У ерда ўртамиёна ўйин кўрсатади. Натижада ўтган йилнинг ёзида ярим ҳимоячи эркин агентга айланади. Афсуски, ҳеч қайси бир клуб унинг хизматларига эҳтиёж сезмайди. Трансфер ойнаси ёпилганидан бир неча ой ўтгачгина, ўзига янги клуб топишга муваффақ бўлади, уни «Бирмингҳэм» ўз сафига қўшиб олади. Бу ерда ҳам у асосан захира ўриндиғида қолиб кетмоқда.\nЧерно Самба ёшлигида анча шов-шувли ўйин намойиш этиб, 13 ёшида бир мавсум давомида 32 та ўйинда 132 та гол урганди. Табиийки, ўз академиясидан бундай олмос топилганидан «Миллуолл» клуби хурсанд эди, аммо унга сайқал бериш насиб этмади.\n«Миллуолл» Самбани «Ливерпуль»га сотиш борасида музокаралар ўтказишдан бош тортгани сабаб унинг фаолиятини бошланишидан аввал тугаган дейиш мумкин. Бундай қарордан сўнг, Самбанинг футболга бўлган иштиёқи сўнади. Шунга қарамай у Испания, Англия, Финляндия, Греция ва Норвегия жамоаларида ўйнашга муваффақ бўлади, 2013 йилда эса Самба ҳеч кимга кераксиз бўлиб қолади. Ушбу мақомда у профессионал футболни тарк этганини маълум қилди. Ўша пайтда у атиги 30 ёшда эди.\nМайка Ричардс «Манчестер Сити» ҳимоясининг янги қўрғони бўлишига умид қилинганди. Жамоанинг содиқ ишқибозлари учун футболчиларнинг клуб тарбияланувчиси бўлиш муҳим эди. Майка «Сити» тарбияланувчиси бўлгани учун унда бу борасида ҳеч қандай муаммолар бўлмаган. У ҳимоячи учун керак бўлган барча хусусиятларга эга эди – темп, куч, кўп қирралилик ва позицион футбол. Бу Майканинг ҳимоянинг маркази ва қанотида ўйнашига имкон берарди. Бироқ жароҳатлар Майканинг фаолиятига катта таъсир ўтказди. У «Астон Вилла»га кўчиб ўтади. Бироқ У ерда ҳам Майканинг омади чопмайди.\n2019 йилнинг ёзида Майка Ричардс «Астон Вилла»ни тарк этди ва 31 ёшида фаолиятини якунлашга қарор қилди.\nЎз вақтида Михаэль Баллак билан таққослаган Майкл Жонсон ўз салоҳиятининг ярмини ҳам намойиш эта олмади. 16 ёшида у «Манчестер Сити» академиясига ўтади ва Англия ёшлар терма жамоасида бир нечта муваффақиятли ўйинлар ўтказади. Шундан сўнг Жонсоннинг истеъдоди ҳақида матбуотда жар солинади. Бу шунчаки баландпарвоз гаплар эмасди, ҳақиқатан ҳам у бошқалардан ажралиб турарди.\nАфсуски, Майка Ричардсда бўлгани каби жароҳатлар Жонсоннинг фаолиятини издан чиқариб юборди. Майкл Жонсон 25 ёшида футболни тарк этди. Фаолиятининг сўнгги йилларида жароҳатлари туфайли Майкл руҳий тушкунликка тушиб қолади ва спиртли ичимликларни истеъмол қила бошлайди. Бундан ташқари унинг вазни ошиб ҳам кетади. Жонсоннинг мисолида инглиз футболи катта йўқотишларга дуч келди. Агар ҳаммаси бошқача бўлганида, унинг қай даражадаги футболчи бўлишини тасаввур қилиш осон бўлмасди.\nУшбу ўйинчининг фаолияти бошиданоқ яхши якун топмаслиги аниқ эди. Боиси Нил болалигида қуролли талончиликда иштирок этгани учун озодликдан маҳрум этилганди. Шу сабабли «Кристал Пэлас» академиясидан, кейинчалик «Саутҳэмптон»дан ҳайдалади. Аммо у «Ньюкасл»да ўзининг сўнгги имкониятидан фойдаланаётгандек туюларди. Нил ҳақиқатан ҳам яхши ўйин намойиш этди ва 2009 йилдан 2013 йилгача 60 дан ортиқ ўйин ўтказди. Бироқ унда интизом масаласи ҳамон оқсарди. Шу боис 2013 йилда «Ньюкасл» Рейнжердан халос бўлишни маъқул кўрди.\nҚонун билан боғлиқ муаммолар ҳам уни тарк этмаганди. 2017 йилда Нил Рейнжер фирибгарликда айланиб, бир неча ойни қамоқда ўтказади. Шундан сўнг фаолиятини якунлашга мажбур бўлади.\n«Эвертон» тарбияланувчиси Фрэнсис Жефферснинг иқтидорига бошқалардан кам баҳо берилмаганди. Ҳужумчи клуб ва Англия U-21 терма жамоасида ажойиб ўйинлар кўрсатди, шу сабабли у «Арсенал»дан таклиф олди. «Тўпчилар» футболчи учун 15 миллион евродан кўпроқ сарфлади, аммо уч йилдан сўнг Френсис «Чарльтон» клубига бор-йўғи 4 миллион еврога сотиб юборилади.\nЖефферсда тартиб-интизом борасида ҳеч қандай муаммолар йўқ эди. Унинг фаолияти жароҳатлар туфайли кўнгилдагидек кечмади. «Арсенал»дан кетганидан сўнг у аввалги даражасига чиқа олмайди. Футболчилик фаолиятини 2013 йилда камтарона «Аккрингтон Стэнли»да якунлаб, «Эвертон»га жамоатчилик асосида академияда иш бошлайди. Кейинроқ «Эвертон» U-23 жамоаси бош мураббийига ёрдамчи этиб тайинланади.\nУилшер «Арсенал» академиясидан асосий жамоага ўтган маҳал Англияда «британ Иньеста»си пайдо бўлгани ҳақида гапирилди. Жисмонан бақувват бўлмаса ҳам, ярим ҳимоячи бошқа хусусиятлари – майдонни кўра олиши ва ўйинни аъло даражада баҳолай олиши билан билан ажралиб турарди. Шунингдек, унинг тўп узатишлари ҳам таҳсинга лойиқ эди. Афсуски, жароҳатлар Уилшернинг зафар йўлида катта тўсиқ бўлди. Тўпиғидаги муаммолар туфайли Жек 2015/16 йилги мавсумни деярли ўтказиб юборди. Жароҳатидан фориғ бўлгач эса, у яна қайталанади.\nКатта ютуқларга эришиши тахмин қилинган Уилшер 2018 йилнинг ёзида «Арсенал»дан «Вест Ҳэм»га ўтади. Афсуски, у ерда ҳам етарлича ўйин амалиётига эга бўлолмаяпти. Бунинг ўрнига тез-тез лазаретда меҳмон бўлади. Уилшер ҳамон ўтган кузда сонидан олган жароҳатини даволаш билан овора.\n12:20 ЕЧЛ кенгаядими? УЕФА ЧЛ иштирокчилари сонини оширмоқчи (0)


Ҳаммада битта савол: #Абдуллоҳқаерда? - Darakchi\nҲаммада битта савол: #Абдуллоҳқаерда?\nЖАМИЯТ 08.11.2019, 09:30\n2 ноябрь куни ижтимоий тармоқларда "Абдуллоҳ қаерда?" сарлавҳаси остидаги пост тарқалгани, унда Андижон вилоятининг Жалақудуқ туманида яшовчи фуқаро Дилмурод Тоҳировнинг 20 яшар ўғли Абдуллоҳни ИИБ ходимлари олиб кетиб, бир ҳафтадан буён дарагини бермаётгани ҳақида хабар берган эдик.\nАйни пайтда интернет тармоқларида ва блогерлар орасида #Адбуллоҳқаерда? хештеги пайдо бўлди.\nҲусусан, блогер Муҳрим бу борада ички ишлар тизимини танқид остига олмоқда:\n“...хабарларда такрор ва такрор тилга олинаётган Андижон вилояти ИИБ ёки Ўзбекистон ИИВда йигитнинг қаерда экани ва ҳозирги аҳволи ҳақида шунчаки бир оғиз ахборот бериш учун камида сўнгги 72 соатдан бери имконият бор, лекин улар бу имкониятдан фойдаланмаяпти — ваҳоланки, вақти келса маҳалладаги справка муаммоси ҳақидаги бўлмағур хабарларга раддия беришга куч топилади.\n«Молочная кухня» иши гўёки янгиланган суд ҳокимиятимиз учун бир имтиҳон бўлганди (ва суд ҳокимиятимиз бу имтиҳондан гурсиллаб йиқилди, дейиш мумкин, қайсидир маънода). Абдуллоҳ Тоҳировнинг иши эса гўёки янгиланган куч тузилмаларимиз учун шундай бир синов бўляпти. Мум тишлаб жим ўтириш, ўз қобиғига ёпилиб олиш билан бу синовдан умуман ўтиб бўлмайди лекин.\nМен Абдуллоҳ Тоҳировни танимайман, нима ишлар қилганини ҳам билмайман. Ростдан бирор жиноят қилгандир, балки бегуноҳдир. Энди бу муҳим эмас. Ҳозир энг муҳими — Абдуллоҳнинг қаерда ва қай аҳволда экани. Ҳозирча шугина саволларга жавоб берилса бўлди, қолгани бир гап бўлар.\nҚизиқ, шу жимжитликнинг бошида турган полковнигу генералларнинг ўз фарзанди 12 кун бедарак кетса, улар қай аҳволга тушишаркин? Ҳай, ҳеч кимнинг бошига солмасин! Ҳатто шу полковнигу генералларнинг ҳам...” —дейди блогер.\nБиз ҳам вазиятга ойдинлик киритишга ҳаракат қиламиз.\nРоссияда мигрантлар учун меҳнат биржалари ташкил этилиши мумкин\nТўрақўрғонда коронавирусга чалинган беморлар ҳақида маълумот берилди. Касаллик туманда илк бор қайд этилган\nТошкент, Самарқанд ва Наманган вилоятларида аҳоли орасидан коронавирус билан касалланганлар аниқланди


Бойлик илинжидаги одамлар » Скачать музыку бесплатно новинки музыки 2016-2017\nБойлик илинжидаги одамлар\nЛа-Ринконада посёлкаси аҳолиси том маънода осмонда яшайди. Бироқ денгиз сатҳидан 5 километр баландликда яшаш осон эмас. Ла-Ринконада — Перудаги шаҳар. У Анд тоғларида, Боливия билан чегарадан сал нарида жойлашган. Йилнинг аксарият вақтида шаҳардаги ҳарорат 0 даражадан ошмайди. Посёлкада жами 50 000 нафар аҳоли истиқомат қилади. Улар ҳукумат томонидан назорат қилинмайдиган олтин конларида ишлашади. Фотограф Уолкер Дэвидсон булутлар остидаги ҳаёт ҳақида ҳикоя қилувчи фотосуратлар туркумини омма эътиборига ҳавола этди. Ла-Риконада — дунёдаги энг ёпиқ шаҳарлардан бири. Маскан денгиз сатҳидан 5100 метр баландликда жойлашган бўлиб, шаҳар узра Бэлла Дурмиенте ёки Уйқудаги гўзал музлиги соя солиб туради. Посёлкага лой, тош ва ўтлардан иборат биргина сўқмоқ олиб боради. Йўлнинг катта қисми муз билан қопланган бўлиб, Ла-Риконадага етиб бориш учун бир неча кун вақт кетади. Меҳмонхона ва касалхонаси йўқ бу шаҳарда сайёҳларни учратиш қийин. Бунинг устига, ҳукуматнинг Ла-Риконадага эътибори унчалик юқори эмас. Аҳоли қашшоқ ҳолда яшайди ва олтин қазиб олиш ҳисобига кун кечиради. 2001 ва 2009 йиллар оралиғида олтин нархи 235 фоизга ошди. Шунинг баробарида посёлка аҳолиси ҳам 30 000 кишига кўпайди. Ҳозирда бу ерда яшовчилар 50 минг нафарга етган. Шахтёрлар бу ерда қатъий белгиланган маош олишмайди, лекин ойнинг охирги куни топилган барча олтинни ўзларига олишлари мумкин. Олтин Анд тоғларида инклар давридан буён қазиб олинади. Ишчилар ҳар куни ярим соат вақтларини шахталарга кўтарилишга сарфлашади, бу ерда шароит жуда оғир: шахталарда кислород етарли эмас, ишчилар симоб ва цианидли ҳаводан нафас олишади. Аёлларга шахталарга кириш тақиқланган, шунинг учун улар ташқарида меҳнат қилишади. Бу аёл металл деталлар тайёрлаш билан шуғулланмоқда. Шаҳар асосчилари аслида шахтёрлар учун лагер барпо этишган ва аҳоли сони бу даражада кўпайиб кетишини тасаввур ҳам қилишмаган. Шунинг учун ҳам посёлка инфраструктураси яшаш учун қулай эмас. Аҳоли маскани яқинида табиий сув манбалари йўқлиги бу ерда канализация тизимини яратишга имкон бермайди. Ахлатни йўқотиш ҳам аҳолининг ўз зиммасида. Айримлар ахлатни ёқиб юборади, айримлар эса шаҳар ташқарисига чиқариб ташлайди. Кимдир эса ахлатни кўчага улоқтиради. Меъёрий санитария шароити йўқлиги посёлка ерида симоб даражасининг юқорилигидан далолат беради. Бу маҳаллий аҳолининг соғлиги ёмонлашишига олиб келади: асаб тизимида муаммолар пайдо бўлади, қичишиш ва тери оқариб кетиши кузатилади. Ишдан бўш вақтида аҳоли анъанавий ўйинлар билан машғул бўлади ёки шахтёрлар учун қурилган қаҳвахонада суҳбатлашиб ўтиради. Мана бу фотосуратда ёшлар шахта яқинида жойлашган ерда футбол ўйнамоқда. Ушбу суратдаги кўл симоб ва цианид билан ифлосланган бўлиб, унинг суви ичиш ва рўзғорда ишлатиш учун яроқсиздир. Ла-Риконадага саёҳатидан сўнг фотограф бу шаҳарни инсон бойлик илинжида қандай кўйларга тушиши мумкинлигини кўрсатувчи яққол мисол деб атади. Manba: xabardor.uz


Аксар таҳлилчилар Назарбоев ўрнини қизи Дариға эгаллаши мумкинлигини тахмин қилиб келаётган эди.\nҚозоғистон президенти Қасим-Жомарт Тоқаев собиқ президент Нурсултон Назарбоевнинг тўнғич қизи, мамлакат парламенти олий палатаси спикери Дариға Назарбоеванинг ваколатларини тугатишга қарор қилди.\nНазарбоева парламентдаги ўрнидан ҳам маҳрум бўлди.\nБу ҳақда 2 май куни Қасим-Жомарт Тоқаев маъмурияти маълум қилди. Маъмурият эълон қилган 14 сўздан иборат қисқа билдирувда Назарбоева ваколатлари тугатилгани айтилади. Ҳозирча бунинг сабаблари очиқланмади.\n«Давлат раҳбарининг фармонига биноан Қозоғистон Республикаси парламенти сенати депутати Назарбоева Дариға Нурсултановнанинг ваколатлари тўхтатилди», дейилади билдирувда.\nТоқаев Дариғани дам олиш куни, мамлакатдаги коронавирус пандемияси туфайли эълон қилинган фавқулодда ҳолат давомида лавозимидан четлатди.\nТоқаев Twitterда Дариға Назарбоевага Сенат раиси ўлароқ олиб борган «фаол ва самарали фаолияти» учун миннатдорчилик изҳор қилди.\n56 ёшдаги Дариға Назарбоева Қозоғистонни 30 йил мобайнида бошқарган отаси 79 яшар Назарбоев ўтган йили истеъфога чиққан кундан сенат раиси эди.\nНазарбоев президентлик лавозимини тарк этган бўлса-да, мамлакатнинг энг олий қарор чиқарувчи расмийси бўлиб қолаётганига ишонилади.\nСобиқ президент ҳукмрон «Нур Отан» партиясига етакчилик қилишда давом этмоқда. Шунингдек, у Қозоғистон Хавфсизлик кенгашининг умрбод раисидир.\nЎтган йилда Назарбоев истеъфоси ортидан Тоқаев мамлакат пойтахтини собиқ президент шарафига қайта номлашни таклиф қилди. Натижада пойтахт номи Нурсултонга ўзгартирилди.\n2007 йилда Дариға турмуш ўртоғи Роҳат Алиев билан боғлиқ машмашалар ортида сиёсий саҳнадан чекинди. Унинг сиёсий карерасидаги танаффус беш йилга чўзилди.\n2013 йилда яна сиёсатга қайтган Назарбоева дастлаб парламентга депутат сифатида кирди.\n2014 йил Назарбоева парламент қуйи палатаси раиси ўринбосарлигига сайланди.\n2015 йил Бош вазир ўринбосари лавозимига тайинланди.\nБир йил ўтиб у сенат депутати бўлди ва Сенатнинг Халқаро алоқалар, мудофаа ҳамда хавфсизлик қўмитасига етакчилик қилган.\nНазарбоевани парламент спикери этиб тайинлашни ўша пайтдаги спикер Тоқаев таклиф қилган эди.\nКонституцияга мувофиқ, сенат спикери амалдаги президент ўз вазифасини бажаролмай қолганида ёки истеъфо берганида навбатдаги сайловга қадар президент ваколатини бажариб туради.\n«Элбоши» унвони берилган собиқ президент Назарбоев сайтида ҳозирча Назарбоева лавозимидан четлатилгани ҳақида ҳеч қандай маълумот йўқ.\nКейинги ҳафталарда Дариға Назарбоева исми Буюк Британияда қимматбаҳо кўчмас мулк бўйича давом этаётган тортишувларга доир хабарларда тилга олинди.\nЛондон Олий суди 8 апрель куни «манбаси номаълум бўлган даромадларга сотиб олинган уйлар» тўғрисидаги учта ордерни бекор қилди. Бу ордерларни пул ювишга қарши кураш кампанияси доирасида Жиноятчиликка қарши кураш бўйича миллий агентлик киритган эди. Ордерлар Назарбоеванинг ўғли Нурали Алиев яшаётган уйга ҳам тегишли.\nЛондон Олий судининг билдиришича, ордерлар бекор қилинишига «судга тақдим этилган далилларнинг етарли эмаслиги» сабаб бўлди.\nСуд қарорида бу уйларни сотиб олиш манбаси «молиявий жиҳатдан мустақил бўлган Дариға Назарбоева» экани айтилади.\nҚозоғистон қонунлари Нурсултон Назарбоев ва унинг оила аъзоларига ҳар қандай терговдан умрбод иммунитет кафолатлайди.


«Бизни дарёга улоқтиришди». Афғонистон Эронни афғонларни қийноққа солишда айбламоқда\n16:30 / 07.05.2020\nКарантин чоралари юмшатила бошлагач, афғонистонлик меҳнат муҳожирлари яна оммавий тарзда Эронга қайта бошлади. Бундан бир неча кун аввал чегарани кесиб ўтаётган бир гуруҳ афғонистонликлар Эрон ҳарбийлари томонидан қўлга олинган, ҳарбийлар ортга қайтиб кетишлари учун уларни дарёга улоқтиришган.\nАфғон нашрларининг ёзишича, муҳожирлар мамлакат ғарбидаги Ҳирот вилоятидан қўшни давлатга ноқонуний киришга уринган пайтда Эрон чегарачилари томонидан қўлга олинган. Маълумотларга кўра, ҳарбийлар чегарадан ноқонуний ўтишга уринган афғонистонликларни калтаклаб, сўнг дарёга улоқтириб юборган. Оқибатда муҳожирларнинг айримлари ҳалок бўлган.\nЭрон расмийлари бу айбловларни рад этмоқда. Мамлакат Ташқи ишлар вазирлиги вакили воқеа Эронда эмас, Афғонистон ҳудудида бўлганини айтмоқда. Эрон чегара хизмати расмийлари ҳам мамлакат чегарачилари воқеага алоқадор эмаслигини билдирган.\nЕтти муҳожир бедарак йўқолган\nМуҳожирларни Герируд дарёсига улоқтиришгани айтилмоқда / GETTY IMAGES\nЭрон чегара хизмати расмийлари томонидан чегарани бузиб кираётган пайтда неча нафар афғонистонлик қўлга олингани ҳақида маълумот берилмаган. Улар фақат чегарани бузиб ўтган афғонистонлик муҳожирлар бир неча ўн нафар бўлганини айтмоқда. Муҳожирлардан камида етти нафари бедарак йўқолган. Уларни қидириш ишлари давом этмоқда. Қутқарувчилар бедарак йўқолган одамларни дарёдан қидирмоқда.\nАфғонистон инсон ҳуқуқлари бўйича комиссияси маълумотига кўра, маҳаллий расмийлар комиссияга Эрон хавфсизлик хизмати иш қидириб мамлакат чегарасини кесиб ўтмоқчи бўлган бир гуруҳ афғон муҳожирларини ҳибсга олганини айтган.\n«Шундан сўнг Эрон чегарачилари қўлга олинган афғонистонликларни ортга қайтишга мажбур қилиб, Геридуд дарёсига улоқтиришган (ушбу дарё ҳар икки давлат чегараси бўйлаб оқади). Натижада бир неча киши дарёнинг нариги соҳилига сузиб ўтган, яна бир неча киши чўкиб кетган», дейилади Афғонистон инсон ҳуқуқлари бўйича комиссия хулосасида.\nҲодиса жойида бўлган ва Эрон чегарачилари дарёга улоқтиргандан сўнг орқага қайтиб, дарёни сузиб ўтган муҳожирлардан бири Шир Оғанинг Reuters’га маълум қилишича, Эрон чегарачилари муҳожирларни орқага қайтариш учун дарёга тушишга мажбурлар экан, агар ким дарёга тушмаса, отиб ўлдиришларини айтишган.\nҲар куни юзлаб афғонлар иш излаб Эрон билан чегарани кесиб ўтишади / REUTERS\nАфғонистонлик яна бир муҳожир Шоҳ Валининг сўзларига кўра, эронликлар уларни аввал калтаклашган, оғир ишларни бажаришга мажбурлашган. «Шундан сўнг бизни микроавтобусга ўтқизиб дарёга олиб боришди ва сувга улоқтиришди», дейди у.\nЭронда 3 миллионга яқин қочқинлар ва ёлланма ишчилардан иборат афғонистонликлар яшайди. Ҳар куни юзлаб афғонлар иш излаб Эронга ўтишади. Коронавирус тарқала бошлаши билан Эронда бўлиб турган афғонистонликлар оммавий тарзда ўз уйларига қайтишга мажбур бўлишди.\nБугун Эронда коронавирус юқтирганлар сони 100 мингдан ошган. Коронавирус юқтирган илк афғонистонлик ҳам Эрондан келганди. Эрон ҳукумати мамлакатда карантин чораларини енгилаштира бошлаши ортидан афғонистонликлар яна Эронга қайта бошлаган. Уларнинг аксарияти одатда Эрон чегарасини ноқонуний тарзда кесиб ўтишга уринади.\nАфғонистон расмийлари коронавирус сабаб мураккаб бўлиб турган вазиятда Эрон билан дипломатик можаро келтириб чиқариши мумкин бўлган чегарадаги ҳодисадан хавотирда эканликларини билдиришган.\nҲирот губернатори твиттердаги саҳифасида Эрон расмийларига қарата шундай деган: «Бизнинг одамлар шунчаки дарёга улоқтириш мумкин бўлган буюмлар эмас. Ҳали биз сиз билан ҳисоб-китоб қиладиган вақт ҳам келади».


Қуёш оғишидан то тун қоронғусигача намозни мукаммал адо қилинг ва тонгги ўқишни (бомдод намозини) ҳам (адо қилинг). Зеро, тонгги ўқиш (фаришталар) ҳозир бўладиган (намоз)дир (“Исро” сураси, 78-оят).\nМанбаълар асосида Бахмал тумани «Бахмал» жоме масжиди имом-хатиби\nМардонов ШУҲРАТ тайёрлади\nКиритилди: 16:15 07.11.2018. Ўқилди: 1106 марта. Фикрлар сони: 0 та.


"Норманд тўртлиги" ташқи ишлар вазирлари 11 майда учрашадилар\n07:54 / 01.05.2016\n11 майда Берлинда Украина бўйича "норманд тўртлиги" ташқи ишлар вазирлари учрашадиган бўлдилар. Бу ҳақда Германия ташқи ишлар вазири Франк-Вальтер Штайнмайер маълум қилди.\n"Биз вақт йўқотдик. Ўт очишни тўхтатиш тартиби яна мўрт бўлиб қолди, ярашувнинг бузилиши ва қурбонлар сони ошмоқда", деб айтди Штайнмайер Welt am Sonntag газетасига.\nВазирнинг айтишича, ихтилофни ҳал қилиш бўйича позицияларни яқинлаштириш учун янги уриниш лозим. "Шунинг учун мен 11 майга Берлинга "норманд тўртлиги" ташқи ишлар вазирларини таклиф қилдим", деб айтди Штайнмайер.\n"Норманд тўртлиги" ўз ичига Украина, Россия, Германия ва Францияни олади.\n"Норманд тўртлиги" ташқи ишлар вазирларининг охирги учрашуви 3 мартда Парижда ўтганди. Бу учрашув 3 соатдан кўпроқ давом этган. Вазирлар Донбассдаги ихтилофни тартибга солишни муҳокама қилганлар.\nЎша учрашувда Донбассдаги сайловлар бўйича бир тўхтамга келина олмаган. Германия ва Франция сайловларни июндан кеч бўлмаган муддатда ўтказишни талаб қилган. Россия бу таклифни қўллаб-қувватлашга тайёр бўлган, бироқ Украина буни талаб қилмасликни сўраган. Киев хавфсизлик масалаларини ишлаб чиқишга урғу беришни таклиф қилган.


КОНСТИТУЦИЯ – ТАРАҚҚИЁТ ПОЙДЕВОРИ - Qishloq Oqshomi\nНоябр 29, 2018 111\nКОНСТИТУЦИЯ – ТАРАҚҚИЁТ ПОЙДЕВОРИ\nКонституция бу – давлатнинг бош қомуси ҳисобланади. Инсоният дастлаб вужудга келган даврлардан бошлаб ўзлари риоя қиладиган турли қонунлар яратишган ва уларга бўйсуниб яшашган. Давлатлар пайдо бўлиб, улар ривожланиш даврига етиб келганда эса барча учун умумий бўлган қонунлар ижро этила бошлаган, шу жумладан, бизнинг ватанимизда ҳам.\n1992 йил 8 декабрь куни бутун Ўзбекистон ва ўзбек халқи ҳаётида янги бурилиш касб этади. Шу куни Ўзбекистон Республикасининг Конституцияси қабул қилиниб, байрам сифатида нишонланиши белгилаб қўйилди.\nМамлакатимизда татбиқ этилаётган барча қарор ва қонунларнинг негизи бу албатта, конституциямиздир. Мустақиллик йилларида қомусимиз асосида бир қатор ислоҳотлар амалга оширилди. Фуқаролар учун барча ҳуқуқ ва эркинликлар белгиланиб,ёшларнинг бахтли яшаши, тўкин ҳаёт кечириши ва шу билан бирга бепул таълим олиш каби ҳуқуқлари ҳам белгилаб берилди. Шу билан бирга фуқаролар ҳам Конституциямизда келтирилган қонунларга риоя қилмоқдалар.\nКонституциямизнинг 15-моддасида келтирилганидек: “Ўзбекистон Республикасида Ўзбекистон Республикаси Конституцияси ва қонунларининг устунлиги сўзсиз тан олинади.\nДавлат, унинг органлари, мансабдор шахслар, жамоат бирлашмалари, фуқаролар конституция ва қонунларга кўра иш кўрадилар”. Ушбу модда юқоридаги фикрларимизнинг ёрқин далилидир.\nДарҳақиқат, давлат ва инсон тушунчалари бош қомусимизда кўп қўлланилган ибораларидир. Унда давлат сўзи 78 маротаба қўлланилган бўлса, инсон (халқ, фуқаро, инсон) сўзлари 96 маротаба қўлланилган. Конституциявий қоидалар фуқароларимизнинг кундалик ҳаётида тўлароқ намоён бўлди. Чунки асосий қонунимизда инсон, унинг ҳуқуқ ва эркинликлари ҳамда манфаатлари энг олий қадрият сифатида муҳрлаб қўйилган. Энг асосийси, одамлар ислоҳотлар самарасини келажакда эмас, балки бугун ўз ҳаётида ҳис қилиш имконига эга бўлди.\nЎзбекистон Республикаси Конституцияси қабул қилиган куннинг 25 йиллигига бағишланган тантанали тадбирда Президентимиз Ш.Мирзиёев “Конституция – халқимизнинг сиёсий-ҳуқуқий тафаккури маҳсули, асрий қадрятларимизнинг беқиёс тимсоли” мавзусидаги нутқида таъкидлаганидек, демократик йўл билан қабул қилинган Конституциямиз янги жамиятнинг ҳуқуқий кафолатларини шакллантирди ва мустаҳкамлади.\nЎХМС факультети талабаси


Тушда кон курса туш табири кон батафсил малумот\nКон тушда курса табири нима булади? Туш табирига кўра қон қариндошлик рамзи ҳисобланади. Шу сабабдан ҳам кон билан боғлиқ барча тушлар талқини сизнинг оилангиз ёки дўстларингиз билан боғлиқ ҳолда бўлади.\nТушда шунчаки қонни кўриш — атрофдаги низолар ва қасос олишга уринишлар демакдир. Агарда тушда қонга сингиб кетган кийимларингизни кўрсангиз — дўстингизнинг ножўя хатти-ҳаракатлари туфайли сизнинг обрўингизга путур етиши мумкинлигини англатади.\nБордию тушингизда сиз кон оқаётганилигини ва сиз қон кетишини тўхтатишга ҳаракат қилаётганлигингизни кўрсангиз – вафот этган яқинларингиздан кимнидир соғнаётганлигингизни, қўмсаб азобланаётганлигингизни ифодалайди.\nТушда душманингиздан ўзингизни ҳимоя қиламан деб, уни жароҳлатлаб ва қонга бўяганингизни кўришингиз огоҳлантиришни англатади: яқинларингиз орасидаги можороларга аралашмаганингиз мақул, акс ҳолса бу сизга жиддий салбий оқибатлар олиб келади.\nТушда кон курса ванга табири бўйича\nЯна бир огоҳлантирувчи туш бу – тушингизда сиз салқин ҳолдаги сувни ичаётганингиз ва у қонга айланганлигини ҳамда сиз унга булғанганлигингизни кўришингиздир бу авлодингиз ланатга учрагани боис сизн бахтсиз бўлишингизни ва ота-боболарингиз қилган гуноҳлари учун ибодат қилмагунингизча бу давом этиши мумкинлигини англатади.\nИсломий туш табири талқинига кўра, кон тўғрисидаги тушлар асосан, салбий маъно касб этади. Тушингизда кийимларингиз қонлигини кўришингиз ва у қаердан келганлигини англамаётганлигингизни кўрсангиз — беҳуда гумонлар остида қолишингиз, сизга туҳмат қилишларининг белгисидир.\nТушингизда кийимларингизни кон қилишингиз -«ифлос» (ҳаром) пулни билдиради, қон ичаётганингизни кўришингиз — шариат томонидан тақиқланган баъзи бойликларни ўзлашитириш белгисини ифодалайди.\nАёллар тушларида қонни кўришлари — касалликни; ҳожатхонага кон бўлиб борганлигингизни кўришингиз — гуноҳ ҳисобланган интим муносабатни зинони билдиради.\nТуш табири кон миллер табири бўйича\nКон оқиши, сизнинг тушингизда қандай муносабат билдирганингизга қараб талқин қилинади: агар сиз буни яхши деб ўйласангиз, унда сиз ясама ҳокимият вакилларидан бўлган шахслардан фойда оласиз.\nАгар сиз буни ёмон деб ўйласангиз, унда бу фойда сизга зарар етказади. Ижобий маънода кон ҳақидаги тушлар шундай талқин қилинади.\nСиз қонга беланишингиз (бойликка ва муваффақиятга) ва бурунингиздан кон сизиб қонаши (барқарор пул даромадига) олиб келади. Оддий бурун конаши эса ташвиш, муаммолар ва қайғуларни англатади.


«Битта компьютер ўйини орқали ўзбек пахтаси ёки UzAvto топадиган даромаддан кўпини топса бўлади» — 3D дизайнер билан суҳбат – КУН УЗ\nГлавная / Жамият / «Битта компьютер ўйини орқали ўзбек пахтаси ёки UzAvto топадиган даромаддан кўпини топса бўлади» — 3D дизайнер билан суҳбат\n«Битта компьютер ўйини орқали ўзбек пахтаси ёки UzAvto топадиган даромаддан кўпини топса бўлади» — 3D дизайнер билан суҳбат\nanvarj63 01.12.2020\tЖамият Comments Off on «Битта компьютер ўйини орқали ўзбек пахтаси ёки UzAvto топадиган даромаддан кўпини топса бўлади» — 3D дизайнер билан суҳбат 28 Показы\nЎзбекистон шароитида жуда юқори даромадга эга бўлиш имкони йўқ, дейдиганлар орамизда жуда кўп. Шу сабабли юртни тарк этган ватандошларимиз сони йил сайин ўсиб бормоқда. Аммо шу ерда, ҳатто ухлаганда ҳам даромад топадиганлар бор.\n“Осмондаги болалар” лойиҳасининг илк меҳмони Абдусаттор Абдураҳимов IT-тадбиркорлик ортидан Ўзбекистонда туриб долларда ойлик олмоқда. Хўш, унинг муваффақият сирлари нимада? Ўзбекистонда IT соҳасини ривожлантириш имконияти борми?\n– Абдусаттор Абдураҳимов ўзи ким?\n– 26 ёшман. Маълумотим ўрта: тиббиёт коллежини тамомлаганман. У ерни тугатгач, 1 йил давомида иш тополмай юрганман. Сўнг “Maксам-Чирчиқ” заводига маркетинг бўйича ишга кирганман. 1 йилдан кейин менга Маъсум Муродов томонидан 3D Max (уч ўлчамли моделлаш: анимация ва компьютер ўйинларини яратиш таҳр.) ўрганиш таклифи тушган. Ўша куни ишдан бўшаш учун ариза ёзганман. Сўнг дадамга ишдан бўшаганимни айтмасдан янги соҳани ўрганмоқчи эканлигимни айтганман. Дадам рози бўлган.\nБу қарорни бирдан қабул қилишимга 3D Max’га нисбатан кучли меҳрим сабаб бўлган. Кимдир менга бу соҳани ўрганишимга ёрдам бериши жуда катта нарса эди. Ўрганиш жараёнида жуда қийналганман, лекин ҳозир меҳнатларим ўз натижасини берган. 3D Max дастурлашни бир йил давомида ўрганганман.\nЎзингиз ясаган 3D моделларни махсус сайтлар орқали сотиш мумкинлигини билганман. Битта модел сизга йиллар давомида даромад олиб келиши мумкин. Шундан кейин соҳанинг моделлаш йўналишини танлаганман ва ҳозиргача ишлаб келяпман.\n– Моделлаштиришнинг 2 хили бор. Биринчиси ишлаб чиқарувчилар учун ижод қилган ҳолда моделлаштириш. Улар сизнинг моделингизга қараб ишлаб чиқаради. Ёки тайёр бўлган маҳсулот моделини ясаб, уни интеръер дизайнерларга сотасиз. Масалан, интеръер дизайнерига уй, офис учун жиҳозлар керак. Биз унга шу жиҳозларни ясаб, интернет платформага жойлаймиз. Улар биздан буни 3-4 долларга сотиб олишади.\nИнтерьер дизайнерлик билан моделлаштиришнинг фарқи шундаки, улар биздан тайёр моделларни сотиб олишади ва уй, офисга ўзига хос дизайн тайёрлаб беради.\n– 3D моделлаштириш орқали “Малибу” автомобилини олганингиз ростми?\n– Ҳа. Бир йил шу соҳада ишлаб сотиб олганман. Ўша пайтлари энди иш бошлаган пайтларим бор эди. Ҳозир эса бундан ҳам кўпроқ даромад топса бўлади. Юқорида айтганимдек, платформага қўйган моделим бир неча йиллар давомида менга фойда олиб келиши мумкин. Мен ухлаган вақтимда Америкада кундузи бўлади. Қайсидир мижоз менинг маҳсулотимни сотиб олаётган бўлади. Шу сабабли ухлаган вақтимда ҳам даромад келиб туради.\n– Нима учун Ўзбекистонда интернет дизайнерлик ёки 3D моделлаштириш ривожланмаяпти? Ёки ривожланаётган бўлса, биз билмаяпмизми?\n– Ривожланяпти. Ҳозир ким уй қурмоқчи бўлса, унинг интеръер дизайнини қилиши керак бўлмоқда. Биз, ўзбеклар, уйнинг потолок қисмини чиройли қилишни ёқтирамиз. Уста биз хоҳлагандек чиқариб бермаса, уни бузиб ташлолмаймиз. Шу сабабли уй ички кўриниши қандай бўлишини олдиндан кўриш учун 3D моделлашдан фойдаланиш жуда зарур. Ҳозирда кўп қаватли уйлар қурилиши авж олиб кетган. Уй эгалари интеръер дизайнига муҳтож, деб ўйлайман. Чунки бу ортиқча харажатлардан сақлаб қолган бўлади. Уйни олдиндан кўринишини уй эгаси кўрмаса, уста у хоҳлагандек кўринишни қилиб бермаса, яна қайтадан қилишига тўғри келади ва бу яна қўшимча харажатни талаб этади.\n– Telegram орқали ҳам даромад топасиз. Бу ҳақида ҳам айтиб айтсангиз.\n– “Телеграм”да IT-тадбиркорликка оид битта канал очдим. Ушбу каналдан мақсад одамларни интернет орқали пул топишга ўргатишдир. Унга барча соҳа, жумладан, дастурчи, фотограф, рассом, график дизайнер, интеръер дизайнер, мусиқачи ва бошқаларга интернет орқали даромад топиш мумкинлигини очиқладим. Ойига 180 минг доллар топадиган дизайнерлар бор. Улар Adobe Illustrator дастурида логотип ясаб сотишади. Шу каби даромад топган инсонлар ҳақида маълумотлар бердик. Шундан кейин одамлар ахборот технологиялари соҳасига қизиқа бошлашди.\nШундан кейин реклама кела бошлади. Реклама олмадим, нархини қимматроқ қилдим, лекин одамлар барибир ола бошлашди. 1- 1,5 миллион сўмдан рекламалар сотдик.\n– Сизнинг ажойиб қобилиятингиз бор: реклама қиласиз, лекин унинг реклама эканини ҳеч ким билмайди.\n– Бир кунда кетма-кет 6 та реклама қўйганмиз. Ҳар бирининг нархи 600 минг сўмдан баҳоланади.\n– “Телеграм”да канал қилиш бекорчилик эмасми?\n– Йўқ. Ўзим олдин шунақа деб ўйлардим. Бир йигит 50 мингта обуначиси борлигини, шу “Телеграм” каналдан 300 доллар топишини айтди. Шундан кейин “Телеграм” канал очишга қизиқишим ошиб кетди. Каналларим сонини кўпайтирдим. Ҳозир битта каналимда 50 минг, бошқасида 230 мингта обуначиларим бор.\nКўпчилик сўраши мумкин: нима учун 3D моделлаштиришдан “Телеграм” канал бизнесини юритяпман? Сабаби ўзим яратган моделларни реклама қилиш учун менга виртуал майдонча керак эди. Ҳозир умумий ҳисобда канал ва ботларимни ҳисоблаганда, 1 миллионга яқин обуначим бор. Бот ва каналларнинг ҳаммаси таълим, илмга мўлжалланган.\n– Нима учун айнан IT соҳасини тарғиб қиласиз?\n– Бу соҳа орқали ўзимнинг барча молиявий муаммоларимни еча олганман. Бу соҳа ҳеч қачон ўлмайди. Келажакда ҳам энг талабгир касблардан бири бўлади. Энг муҳими, ойликка қараб қолмайсиз. Масалан, Google компаниясини “синдириб” бўлмайди. Google Play дастурига рақобатдош бўлиш учун қайтадан телефон дастурларини ишлаб чиқиш керак. Умуман бошқача янги тизимни яратиш керак.\n– Бу йўлда қандай хатоларга йўл қўйдингиз?\n– Ишга олган ходимларимга ишни тақсимлаб беришда хатога йўл қўйганман. Тelegram каналимга текширмасдан реклама берганман. Одамлар алдаб кетган. Ўртада анча пул йўқотганман. Ҳозир ҳаммасининг ўрнини тўлдирганман. Хатоларим менга кейинги ишларимда муҳим тажриба бўлиб хизмат қилган.\n– Нима учун сиз ишлаётган соҳада ўзбек ёшлари салмоғи жуда кам?\n– Энг катта муаммо улар ўзларига пул тикишдан қизғанишади. 1.5 миллионга интеръер дизайнни ўргатадиган дарслик тайёрлаб, уни дискка ёзиб сотдик. Уни ўзимиз 6 ой давомида тайёрладик. Кейин рекламасини бердик. Одамлар қиммат, деб нолишди. Ахир бу билим орқали битта заказ олсангиз, камида 200 доллар даромад олиш мумкин-ку. Ваҳоланки, ҳозир ўша дискни сотиб олганлар 3000-4000 доллар даромад топишяпти.\n– Ҳаётда дипломнинг ўрни қандай? Олий таълим керакми?\n– Аслида, керак. Лекин бизнинг шароитда Ўзбекистонда 4 йил умрни олийгоҳда ўтказишга қаршиман. 4 йилда 4 та замонавий касб: дастурлаш, 3D моделлаштириш, SMM, график дизайн. Менга диплом умуман керак бўлмаган. Олий таълим керак, лекин диплом эмас. Олийгоҳ инсон 4 йил умрини ўтказишга арзигулик бўлиши керак. Архитектура ёки дастурлашда ўқиган инсон 3D Max’ни билмаса, у қандай кадр бўлиши мумкин? Ҳар бир инсон ўзи ўқиган соҳасида ишлаб кета олиши ўзига боғлиқ. Агар у ўз касбидан даромад қилолмай бошқа йўлдан кетган бўлса, демак, бу унинг айби.\n– Ўзбекистонда IT соҳасида қандай муаммолар бор?\n– Давлат IT соҳасини ривожлантирамиз деяпти, лекин аслида ундай эмас. Лойиҳаларга грант ажратилиши керак. Мультипликация соҳасини ривожлантириш учун алоҳида битта катта марказ ташкил қилиш, унга анча маблағ ажратилиши, ёш дастурчиларни жалб этиш ҳақида ўйлаш йўқ. Яхши кадрлар ҳам деярли йўқ. Борлари Ўзбекистонни тарк этган. Давлат малакали кадрларни ушлаб қолиш учун грант ажратиши керак. IT’га қизиқадиган ёшларни турли йўналишларда ўқитиб битта катта жамоа шакллантириб, уларга барча шароит яратилса, жуда катта даромадли лойиҳаларни амалга оширса бўлади. Миллий иқтисодиётни ривожлантиришга ҳам қанча даромад олиб келади бу.\nБизда мультипликацияни ривожлантиришга маблағ сарфланади. Аслида, соҳа ривожига эмас, кадрларга пул тикиш керак. Улар шаклланишига грант ажратилса, кейин ўзлари давлатга пул олиб келишади.\nКадрларга эътибор ва эркинлик берилса, уларнинг амалга оширадиган лойиҳалари орқали Ўзбекистонга қанчадан-қанча валюта кириб келади. Битта компьютер ўйини орқали ўзбек пахтаси ёки UzAvto топадиган даромаддан анча кўпини топса бўлади. Биздаги 3D моделлаштириш мутахассислари хориждаги мультфильмлар анимациясини қила олишади. Бунга кучли жамоани шакллантириш керак. Бундан аввал уларни ўқитиш керак. Ўқитиш учун пул керак. Биз ўзимиз ўқитмоқчимиз. Лекин бунда жой муаммоси бор. Яна қанчадан қанча муаммолар бизни кутиб турибди. Энг катта муаммоларимиздан бири интернет масаласи. Ҳукумат буни ҳал қилишга бемалол қурби етади. Бунга хоҳиш бўлиши керак.\nРоссиядан 5000 долларга 3D принтер сотиб олдим. Уни Ўзбекистонга олиб кириш учун 1200 доллар божхона тўловини тўладим. Роса алам қилди. Мен уни олиб кириб бирданига даромад қилмайман-ку. Унинг функциясини ўрганишим керак. Бу бирмунча вақтни талаб этади. Ўқувчиларимга ўргатмоқчи бўлиб олиб келдим. Жаҳлим чиқди бундан. Ҳеч бўлмаса ҳукумат шу жойда қўллаб-қувватлашини истардим.\n– Ишсиз ёшлар иш тополмаётганига сабаб нима, деб ўйлайсиз?\n– Ота-она айби туфайли. Фарзандига ўзи истаган соҳани танлашига имкон беришмайди. Дастурчиликка қизиқадиган боланинг ота-онаси уни Шарқшунослик институтига киришини хоҳлайди. У ўша жойга ўқишга киради, лекин қизиқиб ўқимайди. Кейин у ерни битириб, иш тополмай қийналади.\nПред. Сукук – Ўзбекистон бозоридаги янги молиявий инструмент. Отабек Назиров билан суҳбат\nСледующая Тошкент вилоятига янги бош имом хатиб тайинланди


Уолкер: Гвардиола бизга “Сити”нинг “Энфильд”даги статистикасини кўрсатди\n13 январь, 2018, 20:15 701\nАнглиянинг “Манчестер Сити” клуби ҳимоячиси Кайл Уолкер клуб бош мураббийи Хосеп Гвардиола “шаҳарликлар”нинг “Ливерпуль” майдонида ўтган ўйинларида статистикаси яхши эмас эканлигини айтиб ўтганлигини маълум қилди.\n“Ха мураббий бизни статистика билан таништирди. У бизга статистикани ўтказиш керак эканлигини айтди.\nМен ЖЧ-2018 ҳақида ўйлаяпманми? Албатта, барчанинг ҳаёлида мундиалда ўйнаш бўлади. У ерда ўйнаш учун, клубда яхши ўйнаш лозим. Шу боис, мен биринчи навбатда бор эътиборимни клубга қаратганман”, – деб айтиб ўтди Уолкер.\nМаълумот учун, “Манчестер Сити” “Ливерпуль” майдонида АПЛ доирасида кечган 20 учрашувнинг 14 тасида мағлуб бўлган. “Шаҳарликлар” сўнгги бор 2003 йилда “Энфильд”дан ғалаба билан қайтишган.


Урикзор бозоридаги вокеадан кейинги хангомалар – КУН УЗ\nТрамп Япония билан келишувни бекор килиш хакида уйламокда\nСейсмологлар Козогистонда ук-дори омборидаги портлашлар катор ер силкинишларига сабаб булганини айтишди\nМарсда хаёт мавжудлиги аломатлари аникланди\nТбилисида Россия думаси депутати сабабли куп минг кишилик норозилик намойишлари булиб утди\nХамма узи учун. Уммон курфазидаги янги зиддият арафасида кучлар мувозанати\nТошкентда хар кандай муаммони хал килиб беришни ваъда килиб хорижий компания вакилидан 300 минг долларга якин пул олган шахс ушланди\n«Челси» Фрэнк Лэмпард билан 3 йиллик шартнома буйича келишиб олди\nГлавная / Сиёсат / Урикзор бозоридаги вокеадан кейинги хангомалар\n03.04.2019\tСиёсат Comments Off on Урикзор бозоридаги вокеадан кейинги хангомалар 130 Показы\nЖорий йилнинг 26 март куни Бош вазир томонидан Тошкент шахрида амалга оширилаётган ишлар танкидий мухокама килинди. Давлат бюджетига тушумлар масаласида колокликка йул куйилганлиги учун Миробод, Учтепа туманлари хокимлари ва давлат солик инспекциялари бошликлари каттик огохлантирилди.\nШундан сунг, утган хафта давомида ижтимоий тармокда Тошкент шахридаги «Урикзор» бозори худудида солик инспекторлари харидорларни тухтатиб чек сураётгани, чек булмаган холда бозор худудидан чикармасдан ушлаб тургани хакидаги видео таркалди.\nКейинрок Солик кумитаси вакили, кумитадаги бошкарма бошлиги Турабек Тураев матбуот анжумани чогида бу вазиятда «солик инспекторлари» нохак булмаганини маълум килди. Куп утмасдан Давлат солик кумитаси матбуот хизмати хабарида ушбу видеодаги тадбиркорлар фаолиятини текширган шахс кумита ходими эмаслиги, Учтепа тумани хокимлиги вакили эканини маълум килинди.\nВокеа юзасидан кушимча тафсилотларни урганиш ва икки томондан хам изох олиш максадида йулга тушдик.\n«Урикзор» бозори худудида видеонинг асосий кахрамони булган тадбиркорни топиш кийин булмади. У хеч иккиланмай интервью беришга рози булди.\n«2019 йил 27 март куни соат тахминан 11:00 атрофида мижозлар ташкаридан чек сураяпти дейишди. Бориб чекни сураш кимнинг карори билан булаётганига кизикдим. Бу канака текширувлиги хакида 10 мартача савол бердим. Шу саволга жавоб беришмади. Узларини хам таништирмади. Кимлигини сурашим бу менинг хукуким. Кимлигини билишим керак-ку? Бирор идоранинг ходимими ёки кучадаги безорими? Бунга ойдинлик киритиш учун ундан сурадим. Кимнинг карори буйича? Фамилиянг нима деб сураш керак-ку бундай вактда. У эса мендан хужжат суради. Йигилганларнинг барчаси тадбиркорлар эди. Уларни мен йигмаганман. Хохласангиз бозор маъмуриятининг видеоёзувларини куришингиз мумкин. У ердаги одамлар узлари йигилишди. Мен у кишига савол бердим.\nМен унга узимни таништирдим, хужжатларимни курсатдим. У узини таништирмади хам, хужжатини хам курсатмади. Эшикларнинг олдида туриб мижозлардан сураса, эртага улар фаолиятимни ноконуний деб уйлаб мендан махсулот олмай куяди. Ундан кура, кириб узимдан сурасин. Хужжатларим хаммаси тулик, 5 йилдан бери фаолиятимни юргизяпман. Бир ойда 15 марта давлат солик идорасидан келади. Хужжатларимизни курсатамиз. Камчилик булса, дарров жарима белгилайди. Бунака сурайверса, нафакат менга бутун бозорга келмай куяди-ку? Соликлар, ижара пули, коммунал туловларни тулашим керак. Бола-чакам бор, уларни бокишим керак. Ундан ташкари, солик кумитаси кунлик инкассация киласан деган. Бу расман айтилмаган. Ундан ташкари, мижоз келса узимга хам давлатга хам фойда-ку? Пул тушумларидан солик тулайман», дейди тадбиркор.\nЭнди видеодаги иккинчи томон, солик кумитаси маълумотида келтирилган хокимият вакилини топишимиз керак эди. Учтепа туман хокимиятига бордик. Хокимият вакиллари бу шахсни туман солик инспекциясидан топишимиз мумкинлигини айтишди.\nСолик инспекциясига борган вактимизда бу ерда штаб тузилгани, хокимият вакиллари хам, прокурорлар хам шу ердалигини айтишди. Учтепа туман хокимияти иктисодий булими ходими Муроджон Эгамбердиев хам шу ерда экан. Унинг йигилишдан чикишини кутдик. Аммо, йигилиш тугагач хам уни тополмадик, у худди куринмас калпокча кийиб олгандек гойиб булди.\nСолик инспекцияси рахбари уринбосари Шерзод Рузиевдан изох сурадик.\nСолик инспекцияси рахбари уринбосари Шерзод Рузиев\n«Жорий йилнинг март ойи учун бюджет курсаткичлари буйича режамиз бор. Уша режани бажариш учун бутун тумандаги иктисодий комплекс бу ишга жалб этилган. Шу жумладан, хокимият иктисодий булими хам. Асосий манба бозорлардаги тадбиркорлик субъектларидир. Юридик ва жисмоний шахслар. Накд пул тушуми хам шу бозорлардан булади. Бизнинг туманда «Урикзор» бозоридан булади. Кимдир кам топширади, кимдир кисман топширади. Мониторинг вактларида бунга гувох булганмиз. Шунинг учун, иктисодий комплекс, яъни банк, молия, солик, хокимият иктисодий булими хамкорликда бозорларда тадбирлар амалга оширилди. Бу текширувмас, мониторинг эмас. Текширув тадбири алохида буйрук асосида булади. Натижасига караб таъсир чораси кулланади. Уша кунги бозордаги холатда хеч кандай мониторинг хам булмаган. Иктисодий комплекс ходимлари накд пул тушумини топшириш доирасида ишлар амалга оширилган. Вакти келганда хронометраж утказганимизда тулик пул топшириш булмаган. Чекни текширишдан максад шуки, тадбиркор хам масъулиятни озрок хис килсин.\nКасса аппаратини урнатиб куйиш тулик конуний ишлаяпти, дегани эмас. Товар айланмасидан пул туланиши лозим. Канчалик пулни кам кирим килса, солик шунча кам туланади. Бу тадбирда моддий ёки бошкача таъсир чораси кулланмайди. Факат тадбиркорга тушунтирилади. Уша холатда иктисодий комплекс ходимлари жалб килинган. Тушунтириш ишлари олиб борилган. Тадбиркорлар томонидан озрок тушунмовчиликлар булган», дейди у.\nКизик холат. Узининг хаклигига катъий ишончи булгани сабабли тадбиркор мухбир билан сухбатлашишдан кочмади. Аммо, хокимият вакили узининг нохак эмаслигини исботлаш урнига, «куринмас одам»га айланди колди.\nБу турдаги текшир-текширлар, тадбиркор колиб мижозларни сурок килиш тарихий тажрибаларда доимо салбий окибатларга олиб келиши куплаб мисолларда мавжуд. Балким, маълум бир тадбиркорлар солик ва тушумларда виждонсизлик билан иш тутар. Лекин, виждонли солик туловчилар фаолиятига аралашиш бозор муносабатларига номувофик харакат эмасми?\nПред. Насихат Шеъри\nСледующая Осиё Кубогидаги муваффакият, марказий химояда очилган Ахмедов ва корейсларнинг бушашишига ишонмаган Жепаров хакида Вадим Абрамов билан сухбат\nТошкент шахрининг Мирзо Улугбек, Юнусобод, Сергели, Шайхонтохур ва Бектемир туманлари давлат солик инспекцияларида янги рахбарлар …


18:44 / 03.05.2019 20544\nСамарқанд вилояти Паст Дарғом тумани Шомбулоқ қишлоғида истиқомат қилувчи биринчи гуруҳ ногирони, 60 ёшли кўзи ожиз пенсионер Гулсара Ҳасановадан мурожаат келиб тушди.\nМаълум бўлишича, Г.Ҳасанованинг уйи олдидан ўтган ариқни 18 март куни қазиб, кенгайтириш баҳонасида «Чортут» фермер хўжалиги раиси Ғулом Ҳожимаматовнинг буйруғи билан ариқ устидаги кўприк бузиб ташланган.\nГ.Ҳасанованинг фарзандлари Россия Федерациясида меҳнат миграциясида бўлиб туришибди, бу кўприкни қайта тиклаш учун шароитиям, имкониям йўқ.\n«Келган одам яхшилик қилиш, ёрдам кўрсатиш ўрнига менга зарар етказиб кетаверадими?» — деди Г.Ҳасанова йиғламсираб.\nМаҳалла фаолларидан бири, собиқ фермернинг ҳикоя қилиб беришича, бу ариқ 2–2,2 метр кенглик ва чуқурликда қазилган. Ҳолбуки бу ариқдан бор-йўғи 50 гектар дала сув ичади. Боз устига, ариқ янги қилиб қазилгач, гарчи суғорадиган жойнинг ўзи бўлмаса ҳам, бир ҳафта мобайнида ариқ тўлдириб сув ҳайдалган ва сув тошиб одамларнинг уйини сув босган.\nХўп, ариқ аҳоли зич истиқомат қилаётган ҳудудда беҳудага кенгайтирилган, дейишмоқда. Энди ўзингиз ўйланг, бирор ёш бола ўйнаб келиб, ариққа тушиб чўкиб кетса нима бўлади? Унинг хунини ким тўлайди? Ҳолбуки, бу ариқ ёш бола у ёқда турсин, катта одамни ҳам оқизишга қодир бўлиб турибди.\nГ.Ҳасанованинг айтишича, у қизи етовида туман прокуратурасига ушбу масала юзасидан бориб, Мутал исмли ходимга учрашган. Прокуратурада уларнинг аризаси қабул қилинмаган. Бу иш билан туман сув хўжалиги бошқармаси шуғулланишини айтган. «Сизлар водхозга — Маҳмуд аканинг олдига ўтаверинглар, орқаларингдан етиб бораман», деб алдаган сектор учун масъул прокуратура ходими. Сув хўжалиги бошқармаси ходимлари ҳам «борамиз, далолатнома тузамиз», деб кўзи ожиз аянинг қўйнини пуч ёнғоққа тўлдириб юборишган.\nМаҳалла профилактика инспекторидан ёрдам сўрашганда «Фермерга мен нима дея оламан, у одамга менинг гапим ўтмайди», дея жавоб қайтарган.\nАянинг «Халқ қабулхонаси»га мурожаати эса йўлсозлар қўлига тушган. Улар келиб, далолатнома тузиб, «бу бизнинг ишимиз эмас», деб қайтиб кетишган.\nҚизиғи шундаки, қишлоқдаги бошқа инсонларнинг уйи олдидаги кўприклар бузилмаган. Чунки кенгайтирилаётган ариқ устидаги кўприк остини уйнинг эгалари ўзлари тозалаб беришган. Фермер кўзи ожиз аёлнинг уйида эркаги йўқлигини (турмуш ўртоғи вафот этгани, ўғиллар Россиядалиги) кўра-била туриб, кўприкни буздириб ташлаган.\n«Ўғилларим шу ерда бўлганида буза олишмасди. Маҳалла фуқаролари йиғинидан раис ва посбон келиб, тўхтатиш ўрнига «сенинг кўпригингга одам топиб келайликми, сенга муттаҳам эмасмиз», деб бақириб кетишди», — дейди Г.Ҳасанова.\nКўприк бузилганидан кейин бир ҳафта ўтгач ариқдан сув оққан. «Шунча вақт ичида бирортасини ёллаб тозалатган бўлардим», — дейди ая. Устига-устак, шунчалик чуқур қилиб қазилган ариқдан сув оқиб, барибир одамларнинг уйини сув босган. Буниси энди ҳеч қандай қолипга сиғмаса керак.\nКузатмоқдамиз: Паст Дарғом туманида 2019 йил бошидан рисоладагидан бошқачароқ қонун-қоидалар амалиётга жорий этилмоқда. Унинг бирор бандида: «туманнинг кўзи ожиз фуқаролари кўчага чиқмаслиги керак; ҳеч кимга халақит бермасдан ўз уйида ўтириши керак», деган қоида ҳам бўлса керак, ҳойнаҳой.\nP.S. Паст Дарғомда «Чортут» фермер хўжалиги раиси Ғулом Ҳожимаматов ва туман ҳокими Шунқор Худойбердиевдан арз қилаётган фуқаролар талайгина. Биз кейинги чиқишларимизда Kun.uz мухбирлари ўрганган бошқа мурожаатчиларнинг мураккаб аҳволидан пайдар-пай ҳикоя қиламиз.\nШаҳарларда арзон уй-жой сотиб олиш тартиби қандай?\nҚаршиликлар қийналмоқда: Кўп қаватли уйлардан бирида канализация аянчли ҳолатга келиб қолган


Соҳибжамол Лола Астанова “Тахт ўйинлари” сериалининг мусиқасини ижро этди – видео\n12:46 30.05.2019 (Янгиланган 13:01 30.05.2019)\nЛола Астанова “Тахт ўйинлари” сериалининг энг машҳур мусиқасини ижро этди.\nТОШКЕНТ, 29 май – Sputnik. Ўзбекистонлик пианиночи Лола Астанова “Тахт ўйинлари” сериалининг энг машҳур қўшиғини ижро этди.\nМусиқачи Instagram саҳифасида видеони жойлаштирди.\nЛола Астанова ўз постида мухлислари орасида бу сериал фанатлари борлигини сўради.\nЯқинда Ўзбекистонлик пианиночи The Bet номли янги клип тақдим этганди. Бу клип Италияда тасвирга олинган.\nЯнги клипда Лола Астанова блогер-миллионер Том Кларен билан бирга тасвирга тушган.


Тошкентда одам савдоси билан шуғулланувчи шахслар қўлга олинди\n12:11 / 06.11.2015\nТошкентда одам савдоси билан шуғулланувчи шахслар қўлга олинди. Бу ҳақда “Огоҳ” газетаси хабар бермоқда.\n1974 йили туғилган Назар Тўлқинов ва 1988 йили туғилган Турсун Йўлдошевлар дастлаб ўзларига тегишли МЧЖларни бошқариб келган. Сўнг улар одамларни ишлашга чет элга жўнатиш баҳонасида улардан пул ундириш йўли билан бойлик орттира бошлаганлар.\nШу йўл билан улар 1979 йилда туғилган Фарҳод Раҳимов ва 1981 йилда туғилган Жамолиддин Эргашевлардан 4 800 ва 5 300 доллардан пул олишган. Қаллобалр уларни Швецияга жўнатишни ваъда қилишган, лекин, пулни олиб бўлгач, улар билан алоқани узишга ҳаракат қилишган.\nАлданган эркаклар тегишли ташкилотларга мурожаат қилишди. Натижада фирибгарлар қўлга олиниб, судга топширилди.


Тошкент милициясининг исловотхона қарши рейди\nТошкентда милиция ходимларининг трансвестит квартирасига бостириб кириши ва уларни калтаклагани акс этган видеотасвирлар ижтимоий тармоқларда тарқалиши ортидан бу ишга масъул кўрилган милиция ходимларининг погонлари юлиниб, ишдан ҳайдалган.\nОзодлик манбаларига кўра, Чиланзар тумани милицияси бошлиғи, полковник Абдумажид Шермуҳамедов 11 январь куни махсус мажлис ўтказиб, шахсан ўзи трансвеститни калтаклаган капитан ва катта лейтенант унвонидаги милиционернинг погонларини юлиб ташлаган.\nЎзбекистонда милиция тўғрисидаги қонун ўрнини босиб келаётган ички йўриқноманинг 69- моддаси, яъни “қонунни бузиш ва аҳоли орасида милиция ходимларининг обрўсига салбий таъсир кўрсатиш” айблови бўйича иккала милиция ходими ишдан ҳайдалгани айтилмоқда.\nВидео ролик ўтган ой Telegram ижтимоий тармоғида тарқалган, кейинчалик бу ҳақда айрим мустақил оммавий ахборот воситалари, жумладан, Озодлик радиосида ҳам хабар берган эди.\nТошкент милициясининг исловотхонага қарши рейди\nУнда милиция ходимлари бир хонадонга бостириб кириб, аёл ички кийимида бўлган йигит ва уни икки шеригини калтаклагани ва ҳақоратлагани акс этган.\nБу воқеа ўтган йилнинг август ойида Тошкентнинг Чилонзор мавзеси Қатортол кўчасидаги хонадонлардан бирида рўй берган.\nЎзини талаба, деб таништирган йигит кирага олган шу квартирага ҳар куни шубҳари эркаклар келиб туриши ҳақида қўшни хонадондагилар милицияга шикоят қилганидан сўнг Чилонзор тумани милиция ходимлари шу хонадонда рейд ўтказган.\nКирага олинган шу квартирага ҳар куни шубҳари эркаклар келиб туриши ҳақида қўшни хонадондагилар милицияга шикоят қилган.\nРейд давомида хонадонни кирага олган шахс трансвестит экани ва унинг тунги меҳмонлари мижозлари экани аниқланган.\nРейд пайти шу хонадондаги уч йигит қўлга олиниб, Сирғали туманидаги тери-таносил касалликлар диспансерига жўнатилган ва бир неча кундан сўнг жаримага тортилиб, қўйиб юборилган.\nТрансвестит йигит Чилонзорда кирага олиб яшаган уйидан ҳам ҳайдалган.\nИжтимоий тармоқларда тарқалган видеода милиция ходимлари рейд пайти фуқаролик киймидаги милиция ходимлари лаби бўялган, аёл ички кийимидаги бола ва унинг мижози бўлгани айтилаётган икки йигитни ерга ётқизиб қўйиб, ҳақорат сўзлар билан уларни калтаклайди.\nФергана.ру агентлигининг аниқлашича, бу воқеа ўтган йилнинг август ойида Тошкентнинг Чилонзор мавзеси, 6-кварталидаги Чўпон-ота ва Қатортол кўчалари кесишган жойдаги уйда рўй берган.\nЎз навбатида бу видеоларнинг ижтимоий тармоқларда тарқалиши милициядан калтак еган трансвеститларни ҳам ноқулай аҳволга солган.\nВидеонинг ижтимоий тармоқларда тарқалиши трансвистит ва унинг мижозларини ноқулай аҳволга солган.\n- Қайси аҳмоқлар шуни тарқатар экан-а, шунақа сиқилдим, ўзимни ўлдирмоқчи ҳам бўлдим, яна ҳам яшаб юрибман. Кўчада юришим бор мужской холатда, - дея гапиради шу трансвеститлардан бири ижтимоий тармоқда тарқалган аудиоёзувда.\nАйни пайтда, ўзбек жамиятида жинсий озчиликни ташкил этувчи шахслар муттасил равишда ижтимоий қаршиликка дуч келадилар.\nТошкентда милиция ходимларининг трансвеститларни калтаклаши ҳам шу гомофобиянинг бир кўриниши сифатида қаралмоқда.\n- Инсонларни жинсий ориентациясига қараб айириш, уларни калтаклаш ўта ёвузлик. Буни милиция ходимлари қилиши эса бундан-да баттар ёвузлик. Ўзбекистон фуқароларига, улар ким бўлишидан қатъий назар, бу ноқонуний ҳаракатдир, - дейди ўзбекистонлик блоггер Қанот Одил.\nЎзбекистон бесоқолбозлик жиноят ҳисобланадиган дунёдаги 70дан ортиқ мамлакатнинг биридир.\nЎзбекистон жиноят кодексининг 120-моддасига кўра, бесоқолбозлик билан шуғулланганлар 3 йилгача озодликдан маҳрум қилиниши мумкин.


Ҳабиб бугунги машғулотда кимни кутди? Ўзбек спортчилари учун қимматли маслаҳатлар ёхуд афсонавий жангчи иштирокидаги матбуот анжумани қандай ўтди? – O'zbekiston milliy paralimpiya assotsiatsiyasi\nБугун UFC бўйича мутлақ жаҳон чемпиони, таниқли жангчи россиялик Ҳабиб Нурмагомедов Ўзбекистон Миллий олимпия қўмитасига ташриф буюрди. Таниқли спортчи даставвал МОҚ музейини томоша қилиб, ўзбек спортининг шонли тарихи билан яқиндан танишди ва фахрий меҳмонлар китобига ўз дил-изҳорларини ёзиб қолдирди.\nМОҚ раҳбарияти Ўзбекистон таэквондо WT ассоциациясида бўлди


Беларусь президенти Мустақиллик саройига вертолётда ўзининг 15 ёшлик ўғли билан етиб келди, бу ерда 22 август куни намойишчилар йиғилишган эди.\nЛукашенко Минскдаги қароргохига қўлида автомат билан етиб келди.\nЛавҳада кўриниб турибдики, Беларусь етакчиси вертолётдан қўлида автомат билан тушмоқда. Хабар берилишича унинг устида бронежилет ҳам бўлган.\nЛукашенко жойлашган Ғолиблар шоҳкўчаси тўсиб қўйилган.\nКуни кеча бу ерда амалдаги ҳукуматга қарши янги намойиш бўлиб ўтди, кўчаларга бир юз мингга яқин одам чиқди.\nУлар Лукашенконинг истеъфосини ва намойишчиларга нисбатан зўравонлик қилган ҳуқуқ-тартибот ҳодимларини жавобгарликка тортилишини талаб қилмоқдалар